c: text/html

text:
Gipadayag 18Ang Pulong Sa Dios (APSD-CEB)
Ang Pagkagun-ob sa Babilonia
18 Human niadto, nakita ko ang lain na usab nga anghel nga mikunsad gikan sa langit. Gamhanan kini nga anghel ug nahayagan ang tibuok kalibotan sa iyang kasulaw. 2 Misinggit siyag kusog, “Nagun-ob na! Ang inila nga Babilonia nagun-ob na! Karon nahimo na kining puy-anan sa mga demonyo o mga daotang espiritu, ug sa tanang matang sa langgam nga daotan ug hugaw. 3 Nahitabo kini sa Babilonia tungod kay ang iyang mga lumulupyo mao ang nagtintal sa mga tawo sa tibuok kalibotan nga mosunod sa ilang mga daotang binuhatan nga gikayugtan sa Dios. Ang mga hari sa kalibotan nakighilawas sa Babilonia. Ug ang mga negosyante sa kalibotan nangadato tungod kay diha siya kanila namalit sa iyang mga kinahanglanon aron makapatuyang sa iyang mga bisyo.”
4 Ug may nadungog akong lain usab nga tingog gikan sa langit nga nagaingon,
“Kamo nga akong katawhan, gawas kamo gikan nianang siyudad,
aron dili kamo makasunod sa iyang daotang buhat,
ug aron dili kamo malakip sa silot nga alang kaniya.
5 Kon tapukon ang iyang mga sala sangko na kini sa langit,
kay daghan kaayo ang iyang mga gibuhat nga daotan.
Ug dili gayod kini kalimtan sa Dios.
6 Kon unsa ang iyang gibuhat nga daotan ngadto sa uban mao usab ang buhaton diha kaniya,
ug doble pa gayod ang balos kaniya.
Kon unsa ang iyang gisilot sa uban, doblihon pa kana isip balos kaniya.
7 Kon giunsa niya pagpasigarbo ug pagpatuyang sa iyang bahandi, mao usab ang ibalos nga kalisod ug kasubo kaniya.
Nagtuo siya nga rayna siya ug dili gayod magsubo sama sa mga biyuda.
8 Tungod niini, moabot kaniya ang mga katalagman: mga kasakit, mga kasubo ug kagutom, sulod lang sa usa ka adlaw.
Human niini, sunogon siya,
tungod kay gamhanan ang Ginoong Dios nga nagahukom kaniya.
9 “Ang mga hari sa kalibotan nga nakighilawas kaniya ug nagpatuyang lang sa iyang bahandi manghilak kon makita nila ang aso sa iyang pagkasunog. 10 Magalantaw sila sa halayo tungod kay mahadlok sila nga maapil sa silot nga alang kaniya. Moingon sila, ‘Pagka-anugon! Pagka-anugon sa inila ug gamhanan nga siyudad sa Babilonia. Kay sa hamubo ra nga panahon nasilotan siya!’
11 “Mohilak ug maguol ang mga negosyante sa tibuok nga kalibotan tungod sa nahitabo niadto nga siyudad, kay wala nay mopalit sa ilang mga baligya. 12 Wala nay mopalit sa ilang bulawan, plata, mahalon nga mga bato, ug mga perlas; ug sa ilang mahalon nga mga panapton nga puti, pulahon o seda. Wala nay mopalit sa ilang kahoy nga humot, sa ilang galamiton nga hinimo gikan sa ivory, sa mga mahalon nga kahoy, sa bronsi, sa puthaw, ug sa marmol. 13 Ug wala nay mopalit sa ilang mga baligya nga mga pahumot nga sama sa cinamon, insenso, mira, ug uban pa. Wala nay mopalit sa ilang bino, lana, harina ug trigo; sa ilang mga baka, karnero, kabayo, ug karwahe; ug bisan sa ilang mga ulipon. 14 Moingon ang mga negosyante sa siyudad sa Babilonia, ‘Ang tanan nga mga butang nga imong gipanghandom nga maangkon nangawala na. Ang tanan mong mga bahandi ug kabtangan nga gipasigarbo nawala, ug kining tanan dili mo na makita pag-usab!’ 15 Ang mga negosyante nga nangadato tungod sa ilang negosyo niadtong siyudad manindog didto sa halayo tungod kay mahadlok sila nga maapil sa silot nga alang kaniya. Mohilak sila ug maguol, 16 ug moingon, ‘Pagka-anugon! Pagka-anugon nianang inila nga siyudad! Kaniadto ang mga tawo diha nagsul-ob ug mahalon nga mga panapton nga puti ug pulahon, ug nagsul-ob usab silag bulawan, mahalon nga mga bato, ug mga perlas! 17 Apan sa hamubo lang nga panahon nawala ang tanan niya nga bahandi!’
“Molantaw sa halayo ang mga kapitan sa mga barko ug ang ilang mga tripulante, hasta ang mga pasahero ug ang tanan nga nanginabuhi diha sa dagat. 18 Samtang nagalantaw sila sa aso tungod sa pagkasunog sa siyudad mosinggit sila, ‘Wala gayoy siyudad nga sama niana kainila nga siyudad!’ 19 Tungod sa ilang kasubo sabwagan nilag abog ang ilang mga ulo ug manghilak nga mag-ingon, ‘Pagka-anugon! Pagka-anugon nianang inila nga siyudad! Tungod sa iyang bahandi nangadato ang tanan nga adunay mga sakyanan sa dagat! Apan sa hamubo lang nga panahon nawala ang tanan!’
20 “Busa kamong tanan nga anaa sa langit, paglipay kamo tungod sa nahitabo niadtong siyudad. Paglipay usab kamo nga mga propeta, mga apostoles, ug mga katawhan sa Dios, tungod kay gihukman na siya sa Dios sa iyang gipangbuhat kaninyo!”
21 Unya, may usa ka anghel nga gamhanan nga mipunit ug bato nga ang gidak-on sama sa dako nga galingan, ug gilabay ngadto sa dagat ug miingon, “Sama niini ang pagkawala sa inila nga siyudad sa Babilonia, kay dili na gayod kini makita pa pag-usab. 22 Dili na gayod madungog sa maong siyudad ang mga tugtog sa mga mag-aalpa, mga magpaplawta, mga magtutrumpeta, ug tingog sa mga mag-aawit. Dili na usab makita nga adunay nagatrabaho sa bisan unsa nga matang sa trabaho. Ug wala nay madungog didto nga nagagaling. 23 Wala na gayoy suga nga makita. Wala nay madungog nga tingog sa mga bag-ong kinasal. Gisilotan ang Babilonia tungod kay ang iyang mga negosyante hilabihan ka mapahitas-on, ug ang mga salamangkiro nanglimbong sa mga tawo sa tibuok kalibotan.
24 “Ug dili kay kana lang, sila usab ang sad-an sa pagpatay sa mga propeta, sa mga katawhan sa Dios, ug ingon man niadtong tanang tawo nga gipamatay sa tibuok kalibotan.”

robotstxt: allowed

filter: keep


text:
Sulat Gikan sa Nagamandong Lawas
Minahal nga mga Igsoon:
“Kami nagpasalamat kanunay sa Diyos sa dihang kami naghisgot kaninyong tanan sa among mga pag-ampo, kay kami walay-hunong nga nahinumdom sa inyong buhat sa pagtuo ug sa inyong mahigugmaong paghago ug sa inyong pag-antos tungod sa inyong paglaom diha sa atong Ginoong Jesu-Kristo atubangan sa atong Diyos ug Amahan.” (1 Tes. 1:2, 3) Mao gyod kanay among gibati para ninyo! Kami mapasalamaton kang Jehova tungod kaninyo ug sa inyong maayong mga buhat. Ngano?
Sa miaging tuig, kamo puliki sa mga “buhat sa pagtuo” ug ‘mahigugmaong naghago’ sa mga buluhaton sa Gingharian. Daghan kaninyo ang nangitag paagi sa pagpauswag sa inyong ministeryo. Ang pipila mibalhin sa laing lugar, o nasod, diin may dakong panginahanglan sa mga magwawali. Ang uban nagpauswag sa ilang ministeryo pinaagi sa pagpakigbahin sa publikong pagsangyaw. Daghan ang nadasig nga mag-oksilyare payunir panahon sa Memoryal, sa duaw sa circuit overseer, o panahon sa espesyal nga kampanya niadtong Agosto 2014. Lainlain ang inyong kahimtang, pero bug-os kalag mong nag-alagad kang Jehova. Gipabilhan gyod namo kini. (Col. 3:23, 24) Mapasalamaton gyod mi kang Jehova tungod sa inyong mga “buhat sa pagtuo”!
Gipabilhan sab namo pag-ayo ang inyong “mahigugmaong paghago” para sa tibuok kalibotang pagpanukod sa lainlaing pasilidad sa organisasyon. Gikinahanglan kaayo nato kini nga mga pasilidad, ilabina kay nagkadaghan ang katawhan ni Jehova. (Isa. 60:22) Hunahunaa lang, ang atong kinatas-ang ihap sa magmamantala sa miaging tuig maoy 8,201,545, samtang ang gidaghanon sa mga Bible study nag-aberids ug 9,499,933 kada bulan. Tungod niini, daghan sa atong mga branch office ang nanginahanglag dugang pasilidad o kinahanglang bag-ohon. Siyempre, nagkinahanglan sab ug dugang mga Kingdom Hall. Duna poy panginahanglan para sa mga remote translation office, aron ang atong mga maghuhubad didto magtrabaho sa mga lugar diin ginasulti ang ilang pinulongan.
Busa, maayong pangutan-on ang kaugalingon, ‘Unsay akong ikatabang sa pagpanukod niini nga mga pasilidad?’ Ang uban tingali makaboluntaryo sa pagpanukod. Ug kitang tanan, hanas man sa pagpanukod o dili, makapribilehiyo sa pagsuportar niini nga mga proyekto pinaagi sa materyal nga mga butang. (Prov. 3:9, 10) Dihang gitukod ang tabernakulo, nadasig kaayo ang mga Israelitas sa paghatag. Gani, kinahanglan silang pahunongon kay sobra na ang ilang gihatag. (Ex. 36:5-7) Seguradong natandog ug nadasig ta sa maong panig-ingnan. Ang inyong “mahigugmaong paghago” niining bahina sa sagradong pag-alagad maoy laing rason nga kami mapasalamaton kang Jehova.
Malipay kaayo ta dihang atong makita ang pagkamalahutayon sa atong mga igsoon. Pananglitan, tagda ang atong mga igsoon sa South Korea. Sukad sa 1950, ang batan-ong mga brader didto gipriso sa lainlaing gidugayon kay dili nila ikompromiso ang ilang neyutralidad. Daghang henerasyon na sa atong mga igsoon ang nakalahutay niining matanga sa pagtratar. Makapalig-on gyod sa pagtuo ang ilang pagkamalahutayon!
Sa Eritrea, tulo ka brader ang kapig 20 ka tuig nang napriso. Ang uban, apil ang mga sister ug ang ilang mga anak, gihatagag mubong sentensiya. Daghang paningkamot ang ginahimo aron makagawas sila, pero wala pay bisag usa niini ang milampos. Ang atong mga igsoon wala gyod mokompromiso. Sila nagpabiling matinumanon bisan pa sa lisod nga mga kahimtang. Kanunay gyod namo silang ilakip sa among mga pag-ampo.—Roma 1:8, 9.
Hinuon, kadaghanan kaninyo wala mapriso tungod sa pagtuo. Pero daghan kaninyo ang nag-antos tungod sa pagkatigulang, grabeng sakit, pagsupak sa di-magtutuong kapikas o mga paryente, ug sa uban pang personal nga mga problema. Bisan pa niana, kamo padayong nag-alagad nga matinumanon kang Jehova! (Sant. 1:12) Salamat kaayo. Ang inyong paglahutay maoy lain pang rason nga kami mapasalamaton kang Jehova.
Oo, ang inyong mga buhat sa pagtuo, mahigugmaong paghago, ug pagkamalahutayon maoy mga rason nga kami ‘magpasalamat kang Jehova, kay siya maayo.’ (Sal. 106:1) Pinangga kaayo mo namo. Kami nagaampo nga si Jehova maglig-on, magtabang, ug magpanalangin kaninyo aron kamo makaalagad kaniya hangtod sa hangtod.
Inyong mga igsoon,
Nagamandong Lawas sa mga Saksi ni Jehova


text:
Mga Batan-on Nangutana
Sayop Bang Mapopular?
Isulat diha sa blangko ang kulang nga pulong:
․․․․․ maayo nga mapopular.
- A. Kanunayng
- B. Usahay
- C. Dili
ANG hustong tubag mao ang “B.” Ngano? Tungod kay ang pagkapopular nagpasabot nga daghang tawo nakaangay nimo—ug usahay dili kini daotan! Ang Bibliya nagtagna nga ang mga Kristohanon mahimong “kahayag sa kanasoran” ug ang mga tawo madani kanila. (Isaias 42:6; Buhat 13:47) Busa niini nga diwa, ang mga Kristohanon popular.
Nahibalo ka ba?
Si Jesus popular. Bisan sa bata pa, iyang naangkon ang “pabor sa Diyos ug sa mga tawo.” (Lucas 2:52) Ug ang Bibliya nag-ingon nga sa nahingkod na si Jesus, “misunod kaniya ang dakong mga panon sa katawhan gikan sa Galilea ug Decapolis ug Jerusalem ug Judea ug gikan sa tabok sa Jordan.”—Mateo 4:25.
Nganong dili kana sayop?
Tungod kay si Jesus wala mangagpas nga mapopular o dayegon sa uban. Gihimo lang niya kon unsa ang husto ug tungod niana daghan ang nakaangay kaniya. (Juan 8:29, 30) Pero nahibalo sab si Jesus nga temporaryo lang ang pag-uyon sa mga tawo kay dali rang mausab ang ilang hunahuna. Siya nahibalo nga moabot ang panahon nga patyon ra siya niining mga tawhana!—Lucas 9:22.
Hinumdomi:
Ang pagkapopular samag bahandi. Dili kanunayng sayop ang pagbaton niini. Ang problema maoy kon unsa ang gihimo sa mga tawo aron mabatonan kini ug dili mawala.
Pasidaan!
Himoon sa daghang batan-on ang tanan aron lang mapopular. Ang pipila maoy tigpahimuot ug tawo, nga magsunodsunod sa gusto sa kadaghanan. Ang uban usab mga bagis nga mamugos aron dayegon sila. *
Sa mosunod nga mga panid, atong hisgotan kining duha ka peligrosong dalan ngadto sa pagkapopular, dayon ang mas maayong dalan.
^ par. 12 Ang Bibliya naghisgot ug mga bagis nga ginganlag “mga Nepilim,” kinsa gitawag usab ug “mga tawong bantogan.” Kabantog ray ilang giapas.—Genesis 6:4.


text:
Usa ka Gatos ka Tuig Kanhi—1916
PAGSUGOD sa 1916, nagpadayon pa ang Dakong Gubat—sa ulahi nailhang Gubat sa Kalibotan I. Kapig tuig na kining nakakalas ug daghang kinabuhi sa magkakontrang partido.
Ang Enero 1, 1916 nga Watch Tower miingon: “Tungod sa dakong gubat sa Europe, daghan ang nahimong relihiyoso ug nabalaka sa ilang kaugmaon.” Ang maong artikulo midugang: “Magmaaktibo diha sa atong pribilehiyo, sa atong kahigayonan, nga dili maluya kondili magmadasigon alang sa Diyos ug sa Iyang Mensahe.”
Ang tinuig nga teksto sa 1916 nagdasig sa mga igsoon nga magpabiling ‘kusganon sa pagtuo’ sumala sa Roma 4:20. Gihimo kana sa daghang Estudyante sa Bibliya ug nadawat nila ang dagayang panalangin ni Jehova.
Pagdasig Gikan sa mga Pilgrim
Ang mga representante sa Watch Tower Society nga nailhang mga pilgrim nagbiyahe sa lainlaing lungsod aron maghatag ug pagdasig ug instruksiyon sa mga Estudyante sa Bibliya. Pagka-1916, halos usa ka milyong kilometro ang nabiyahe sa mga 69 ka pilgrim.
Sa pakigpulong sa pilgrim nga si Walter Thorn sa kombensiyon sa Norfolk, Virginia, gikompara niya ang Kristohanong pakig-away sa Dakong Gubat: “Gibanabana nga mga 20 ngadto sa 30 ka milyon ang naggunit ug armas. . . . Wala mahibalo ang kalibotan nga may lain pang grupo [sa mga sundalo]. Sila ang mga sundalo sa Ginoo, ug sama sa sundalo ni Gideon, sila nakiggubat dili pinaagig literal nga armas. Sila nakiggubat para sa kamatuoran ug pagkamatarong, ug sila nakig-away sa maayong pakig-away sa pagtuo.”
Pag-alagad Panahon sa Gubat
Niadtong ulahing bahin sa 1916, kapin sa milyon ang nasamdan o namatay sa gubat sa France nga gitawag ug First Battle of the Somme. Lisod ang kahimtang niadtong panahona pero padayong gisuportahan sa kugihang mga igsoon sa France ang mga klase, o kongregasyon. Ang Enero 15, 1916 nga Watch Tower nag-imprenta sa sulat ni Joseph Lefèvre—Estudyante sa Bibliya nga napugos sa pagbiya sa iyang baryo sa Denain, France, dihang gisakop kini sa Germany niadtong 1914. Miadto siya sa habagatang Paris ug nakig-uban sa nag-inusarang kongregasyon sa maong siyudad. Wa madugay, siya na ang nagdumala sa tanang tigom bisan pag masakiton.
Sa ulahi, si Joseph giubanan ni Théophile Lequime, nga mibiya sab sa Denain. Sa primero, si Brader Lequime miadto sa Auchel, France, diin iyang gisugdag hubad ang mga artikulo sa Watch Tower ug gipadala sa mga igsoon sa ubang dapit sa France nga wala pa masakop. Napugos siya pagbiya sa Auchel kay gidudahan sa mga militar ang iyang buluhaton. Para kang Brader Lefèvre, tubag sa iyang pag-ampo ang pag-abot ni Brader Lequime.
Gipanalanginan gyod ang ilang buluhaton sa Paris. Si Brader Lefèvre mireport: “Mga 45 na mi sa among klase . . . Daghan ang nakaamgo sa kanindot ug sa pribilehiyo sa pagpahinungod, ug paspas ang ilang pag-uswag sa espirituwal. Halos tanang membro ang motambong sa senemanang tigom sa testimonya.”
Pagpabiling Neyutral
Samtang nagpadayon ang gubat, daghang igsoon ang gikuwestiyon tungod sa isyu sa neyutralidad. Sa Great Britain, gipasar ang Military Service Act, nga nag-obligar sa tanang lalaki nga nag-edad ug 18 ngadto sa 40 nga magsundalo. Pero daghang Estudyante sa Bibliya ang determinado nga magpabiling neyutral.
Pananglitan, ang Abril 15, 1916 nga Watch Tower nag-imprenta sa sulat ni W. O. Warden nga taga-Scotland. Siya miingon: “Usa sa akong mga anak 19 anyos na. Siya nakahatag ug maayong pamatuod bahin sa Ginoo kay wala magsundalo. Kon patyon siya tungod niana, masaligon ko nga iyang madawat ang Grasya gikan sa Langit aron makapabilin siyang matinumanon sa kamatuoran ug pagkamatarong.”
Gikasohan sab kay wala magsundalo si James Frederick Scott—batan-ong colporteur nga taga-Edinburgh, Scotland. Pero human mapresentar ang tanang ebidensiya, ang korte midesisyon pabor kang Brader Scott kay siya “apil sa mga exempted sumala sa Balaod.”
Galing lang, daghan ang wala pabori sa korte. Pagka-Septiyembre, sa 264 ka brader nga miaplay aron ma-exempted, 23 ang giasayn sa sibilyan nga serbisyo. Pero kadaghanan “gipatilaw ug klase-klaseng pag-antos,” giobligar sa “pagtrabaho para sa Kaayohan sa Nasod sama sa paghimog karsada, pag-quarry, ug uban pa,” mireport ang Oktubre 15, 1916 nga Watch Tower. Lima ra ka brader ang gipaboran sa korte nga dili apil sa militar nga serbisyo.
Pagkamatay ni Charles Taze Russell
Pagka-Oktubre 16, 1916, ang nanguna sa mga Estudyante sa Bibliya niadto nga si Charles Taze Russell mibiyahe para sa pagdiskurso sa lainlaing lugar sa kasadpang United States. Pero wala na siya makauli. Martes sa hapon, Oktubre 31, si Brader Russell namatay sa edad nga 64 samtang nagsakay sa tren sa Pampa, Texas.
Daghang igsoon ang dili makatuong may makapuli sa papel ni Brader Russell. Giimprenta sa Disyembre 1, 1916 nga Watch Tower ang iyang mga tugon nga naghisgot sa iyang mga pangandoy bahin sa buluhaton nga iyang gipangunahan sa daghang tuig. Pero nagpabilin ang pangutana: Kinsay mopuli niya?
Tubagon kana sa sayong bahin sa 1917, panahon sa tinuig nga tigom sa Watch Tower Bible and Tract Society of Pennsylvania. Ang mga nanambong mibotar, ug halos magkahiusa ang resulta. Pero kadiyot ra diay ang maong panaghiusa, gawas pa, may grabeng paglutos nga moabotay.


text:
SUNDOGA ANG ILANG PAGTUO | DAVID
“Iya ni Jehova ang Gubat”
SI David lig-ong nagbarog samtang gilabyan siya sa mga sundalo nga naghaguros pagpanagan. Puwerte nilang hadloka nga nangatras sa panggubatan. Ngano? Tingali balikbalik silang nadunggan ni David nga gikuyawan nga naghisgot ug usa ka ngalan. Ngalan kadto sa usa ka tawo. Ug didto sa tunga sa walog nagbarog ang hambogirong tawo, nga tingali mao ang kinatas-an nga nakita ni David sukad.
Si Goliat! Nakita ni David kon nganong nangahadlok ang mga sundalo—taas kaayo si Goliat. Bisag dili niya isul-ob ang iyang armadura, tingali mas bug-at pa siya sa gibug-aton sa duha ka dagkong tawo. Pero siya nagsul-ob ug armadura, nagdalag espada, ug siya kusgan ug banggiitang sundalo. Si Goliat nanghagit. Handurawa ang iyang tingog nga naglanoglanog sa kabukiran samtang nagtamay sa mga sundalo sa Israel ug sa ilang hari, si Saul. Iyang gihagit si bisan kinsa sa pagpakigharong ug pagpakig-away kaniya, aron matapos ang gubat sa usa lang ka panagsangka!—1 Samuel 17:4-10.
Ang mga Israelitas nangahadlok. Si Haring Saul nahadlok. Nahibaloan ni David nga kapin nag usa ka bulan nga ingon niana ang situwasyon! Ang duha ka grupo sa kasundalohan, ang mga Filistehanon ug Israelitas, walay gimok samtang si Goliat nagbalikbalik ug tamay adlaw-adlaw. Si David naguol. Makauulaw kaayong hunahunaon nga ang hari sa Israel ug ang iyang mga sundalo, apil ang tulo ka magulang ni David, nangahadlok! Para kang David, kining paganong si Goliat wala lang magpakaulaw sa kasundalohan sa Israel kondili nanginsulto siya sa Diyos sa Israel, si Jehova! Pero unsa may mahimo ni David, nga batan-on man lang siya? Ug unsay atong makat-onan sa pagtuo ni David?—1 Samuel 17:11-14.
“DIHOGI SIYA, KAY MAO KINI SIYA!”
Atong balikan ang nahitabo daghang bulan nang milabay. Kilumkilom na samtang nagbantay si David sa mga karnero sa iyang amahan didto sa kabakiliran duol sa Betlehem. Siya guwapo, tingali tin-edyer pa lang, nga pulapulag nawong ug nindot kaayog mga mata. Samtang mingaw ang palibot, magtugtog siyag alpa. Si David natandog pag-ayo sa katahom sa kalalangan sa Diyos, ug tungod sa daghang oras nga malipayong pagtugtog, siya mas nahanas. Pero nianang gabhiona, siya gipatawag. Gipapauli siya dihadiha sa iyang amahan.—1 Samuel 16:12.
Iyang nakita ang iyang amahan, si Jese, nga nakig-estorya sa tigulang kaayong tawo. Kadto ang matinumanong propeta nga si Samuel. Siya gipadala ni Jehova sa pagdihog sa usa sa mga anak ni Jese aron mahimong sunod nga hari sa Israel! Si Samuel nakakita na sa pito ka magulang nga igsoon ni David, pero giklaro ni Jehova kang Samuel nga Siya walay napili kanila. Apan pag-abot ni David, gisultihan ni Jehova si Samuel: “Dihogi siya, kay mao kini siya!” Atubangan sa tanang magulang ni David, gibuksan ni Samuel ang sungay nga punog espesyal nga lana ug gibuboan ug gamayng lana ang ulo ni David. Ang kinabuhi ni David nausab human siya gidihogan. Ang Bibliya nag-ingon: “Ang espiritu ni Jehova milihok diha kang David sukad niadtong adlawa.”—1 Samuel 16:1, 5-11, 13.
Si David ba nangambisyon dayon nga mahimong hari? Wala. Kontento siya nga naghulat sa pagtultol sa espiritu ni Jehova kon kanus-a siya hatagan ug dagkong responsibilidad. Kasamtangan, iyang gipadayon ang iyang ubos nga trabaho ingong magbalantay. Makugihon ug maisogon niyang gihimo ang iyang trabaho. Duha ka higayong nameligro ang mga karnero sa iyang amahan, una sa usa ka leyon ug dayon sa usa ka oso. Wala lang niya basta aboga ang mga manunukob. Iya kining gibugno sa pagpanalipod sa luoy nga mga karnero sa iyang amahan. Nianang duha ka higayon, iyang gipatay ang mapintas nga mananap!—1 Samuel 17:34-36; Isaias 31:4.
Kadugayan, si David gipatawag na usab. Nakabalita si Haring Saul sa iyang gihimo. Bisag banggiitan gihapon nga sundalo si Saul, wala na malipay si Jehova kaniya kay siya misupak sa mga sugo sa Diyos. Wala na siya hatagi ni Jehova sa iyang espiritu, busa ang hari sagad samokon sa daotang espiritu—siya masuk-anon na, maduhaduhaon, ug mapintas. Dihang samokon siya sa daotang espiritu, usa ray makahupay kaniya, ang musika. Ang ubang tig-alagad ni Saul nakadungog nga si David manunugtog ug nga siya isog. Busa si David gipatawag, ug sa ulahi nahimong usa sa mga manunugtog ni Saul ug tigdala sa armadura.—1 Samuel 15:26-29; 16:14-23.
Ang mga batan-on daghag makat-onan sa pagtuo ni David. Iyang gigamit ang iyang libreng panahon sa mga buluhaton nga mas nakapasuod niya kang Jehova. Siya usab mapailobong nagkat-on ug mga kahanas, ug kana nakatabang niya sa pagkakitag trabaho. Labaw sa tanan, siya nagpagiya sa espiritu ni Jehova. Pagkatalagsaong leksiyon kini alang kanato!—Ecclesiastes 12:1.
‘AYAWG KALUYA’
Samtang nag-alagad kang Saul, si David tig-ulian sa balay aron sa pagbantay sa mga karnero, usahay sa dugayng panahon. Sa usa niana nga mga higayon, gisugo ni Jese si David sa pag-adto sa iyang tulo ka magulang, nga mga sundalo ni Saul. Si David misugot, nga nagdalag pagkaon para sa iyang mga igsoon ug mipaingon sa Walog sa Elah. Pag-abot didto, naluya siya pagkakita nga walay gimok ang duha ka grupo sa sundalo, sumala sa gihisgotan sa sinugdanan niining artikuloha. Nag-atubangay sila gikan sa isigkabakilid sa lapad nga walog.—1 Samuel 17:1-3, 15-19.
Para kang David, dili kadto maayo nga situwasyon. Naunsa man nga nanagan sa kahadlok ang kasundalohan sa buhi nga Diyos, si Jehova, tungod lang sa usa ka tawo ug pagano pa gyong dako? Giisip ni David ang pagtamay ni Goliat ingong dakong pagpanginsulto kang Jehova. Busa nakigsulti siya sa mga sundalo bahin sa pagpildi kang Goliat. Ang kamagulangang igsoon nga si Eliab nakadungog sa gisulti ni David. Iyang gikasab-an pag-ayo ang iyang manghod kay miadto lang siya sa pagtan-aw sa pinatyanay. Pero si David mitubag: ‘Unsa may daotan kong nabuhat? Igo lang kong nangutana.’ Dayon siya may kompiyansang misulti nga iyang pildihon si Goliat, ug nakaabot kini kang Saul. Si David gipatawag sa hari.—1 Samuel 17:23-31, Maayong Balita Biblia.
Gisulti ni David kining makapadasig nga pulong ngadto sa hari bahin kang Goliat: ‘Ayawg kaluya.’ Si Saul ug ang iyang mga sundalo nangaluya ug nangahadlok tungod kang Goliat. Natural lang nga ila tingaling gikomparar ang ilang kaugalingon sa maong higanteng tawo, diin kutob lang sila sa hawak o sa dughan. Sila naghunahuna nga sila mapildi ra dayon sa higante. Pero lahi ang hunahuna ni David. Ato unyang masayran nga lahi ang iyang panglantaw sa situwasyon. Busa iyang gipresentar ang iyang kaugalingon sa pagpakig-away kang Goliat.—1 Samuel 17:32.
Si Saul wala mosugot ug miingon: “Dili ka makahimo sa . . . pagpakig-away kaniya, kay ikaw usa lamang ka bata, ug siya usa ka manggugubat sukad pa sa iyang pagkabata.” Bata ba gyod si David? Dili, pero bata pa kaayo siya para mahimong sundalo, ug tingali bata pa siyag dagway. Pero si David nailhan nga isog ug tingali hapit nang mag-20 anyos.—1 Samuel 16:18; 17:33.
Gipasaligan ni David si Saul pinaagi sa pag-asoy bahin sa iyang pagpildi sa leyon ug oso. Nanghambog ba siya? Wala. Nahibalo si David kon nganong siya nakadaog. Siya miingon: “Si Jehova, nga nagluwas kanako gikan sa kuyamas sa leyon ug gikan sa kuyamas sa oso, siya mao ang magluwas kanako gikan sa kamot niini nga Filistehanon.” Sa kataposan, misugot na lang si Saul ug miingon: “Lakaw, ug hinaot si Jehova magauban kanimo.”—1 Samuel 17:37.
Gusto ka ba nga ang imong pagtuo mahisama nianang kang David? Matikdi nga ang pagtuo ni David dili kay walay basehanan. Siya dunay pagtuo sa iyang Diyos tungod sa iyang mga nahibaloan ug nasinatian. Siya nahibalo nga si Jehova maoy usa ka mahigugmaong Tigpanalipod ug Magtutuman sa mga saad. Kon gusto nato nga mahisama niana ang atong pagtuo, kinahanglang magpadayon kita sa pagkat-on bahin sa Diyos nga gihisgotan sa Bibliya. Kon ipadapat nato ang atong makat-onan, ang maayong mga resulta niana makapalig-on sa atong pagtuo.—Hebreohanon 11:1.
“SI JEHOVA MAGTUGYAN KANIMO SA AKONG KAMOT”
Sa primero, gipasul-ob ni Saul kang David ang iyang armadura. Parehas kadto kang Goliat, nga hinimo sa tumbaga, ug tingali apil niini ang kotamaya nga tumbaga nga gihaklapan ug himbis-himbis nga gisapawsapaw. Pero sa milihoklihok si David nga nagsul-ob nianang dako ug bug-at nga armadura, siya gisabalan. Kay dili man siya sundalo, wala siya maanad sa pagsul-ob niini, ilabina sa pagsul-ob sa armadura ni Saul, nga mao ang kinatas-ang tawo sa Israel kaniadto! (1 Samuel 9:2) Iya kining gihukas ug mipili sa pagsul-ob sa iyang naandang sinina sa pagkamagbalantay.—1 Samuel 17:38-40.
Si David nagdalag sungkod sa magbalantay ug lambuyog, ug nagsablay ug puntil. Ang lambuyog morag dili magsilbi, pero ang tinuod, kana makapatay. Ang isigkakilid sa lambuyog maoy mga estrap nga panit ug sa tunga niini dunay bulsabulsa, ug kini ang kinamaayohang hinagiban sa magbalantay. Iyang butangan ug bato ang bulsabulsa, ilambuyog kinig kusog ibabaw sa ulo, ug buhian ang usa sa mga estrap, ug ang bato walay sipyat nga moigo sa target niini. Kini nga hinagiban makamatay, mao nga gamiton usahay sa kasundalohan ang mga kauban nila nga mga tiglambuyog.
Si David andam na ug nagdali pagduol sa iyang kontra. Atong mahanduraw si David nga kinasingkasing nga nag-ampo samtang nagdukoduko sa pagpanguhag lima ka gagmay, hamis nga bato didto sa uga nga sapa. Dayon mipaingon siya sa panggubatan, nga wala maglakaw kondili nagdagan!
Pagkakita ni Goliat sa iyang kontra, unsay iyang gihunahuna? Siya nakatamay kang David kay siya bata lang nga pulahon ug nawong ug guwapo. Si Goliat misinggit: ‘Usa ba ako ka iro, nga sugaton mo ako ug sungkod?’ Iyang nakita ang sungkod ni David pero wala siya makamatikod sa lambuyog. Iyang gitunglo si David sa ngalan sa mga diyos sa Filistehanon ug nanganti nga iyang ipakaon ang patayng lawas niining talamayon nga kontra ngadto sa mga langgam ug sa ihalas nga mananap.—1 Samuel 17:41-44.
Bisan hangtod karon, ang tubag ni David maoy pamatuod sa iyang lig-ong pagtuo. Hunahunaa lang kining batan-on nga mitubag kang Goliat sa kusog nga tingog: “Mianhi ka kanako nga nagdalag espada ug bangkaw ug salapang, apan ako mianhi kanimo uban sa ngalan ni Jehova sa mga panon, ang Diyos sa mga talay sa kasundalohan sa Israel, nga imong gihagit.” Nahibalo si David nga ang gahom sa tawo ug ang mga hinagiban dili importante. Si Goliat walay pagtahod kang Jehova nga Diyos, ug si Jehova molihok. Sumala sa giingon ni David, “iya ni Jehova ang gubat.”—1 Samuel 17:45-47.
Nakita ni David ang gidak-on ug ang hinagiban ni Goliat. Pero wala siya magpadala sa kahadlok. Wala siya motalaw sama kang Saul ug sa iyang kasundalohan. Wala itandi ni David ang iyang kaugalingon kang Goliat. Hinunoa, iyang gitandi si Goliat kang Jehova. Ang gitas-on ni Goliat maoy mga nuybe ug tunga ka piye, ug siyay nanglabaw didto, pero unsa ba siya ka dako kon itandi sa Soberano sa uniberso? Ang tinuod, siya parehas ra sa ubang tawo, nga mora lag insekto nga daling matiros ni Jehova!
Si David midasdas paingon sa iyang kontra, nga nagkuot ug bato diha sa iyang puntil. Iyang gibutangag bato ang lambuyog ug gilambuyog kinig kusog kaayo ibabaw sa iyang ulo hangtod nga kini naghadyong. Si Goliat, nga naa sa luyo sa iyang tigdalag taming, mipaduol kang David. Ang iyang kataas, imbes makahatag ug bentaha, nakadaot hinuon kaniya kay ang iyang tigdalag taming mubo ug dili makapanalipod sa ulo sa higante. Ug kanay gipuntirya ni David.—1 Samuel 17:41.
Gipalagpot ni David ang bato. Handurawa ang kahilom samtang naghagiyos kini paingon sa target. Gipaneguro ni Jehova nga dili mosipyat ang pagtira ni David. Ang bato miigo ug nalubong sa agtang ni Goliat. Ang higante natumba, ug ang iyang nawong naumod sa yuta! Ang iyang tigdalag taming midagan sa kalisang. Si David mipaduol, gikuha ang espada ni Goliat, ug gipunggotan siyag ulo.—1 Samuel 17:48-51.
Sa kataposan, si Saul ug ang iyang mga sundalo nakabatog kaisog. Sila naninggit sa pag-atake ug midasdas sa mga Filistehanon. Ang gubat nahitabo gyod sumala sa giingon ni David kang Goliat: “Si Jehova . . . magatugyan kaninyo sa among kamot.”—1 Samuel 17:47, 52, 53.
Karon, ang mga alagad sa Diyos dili na makiggubat. Milabay na kanang panahona. (Mateo 26:52) Pero kinahanglan gihapon natong sundogon ang pagtuo ni David. Sama kaniya, kinahanglang atong isipon nga tinuod si Jehova—siya lang ang Diyos nga atong alagaran ug dayegon. Kita mobati usahay nga nabug-atan sa atong mga problema, pero ang atong mga problema wala ra sa kumingking kon itandi sa walay kinutobang gahom ni Jehova. Kon atong pilion si Jehova ingong atong Diyos ug motuo kaniya sama kang David, nan, walay problema o kalisdanan ang angayng makapahadlok kanato. Walay bisan unsa nga dili mahimo sa gahom ni Jehova!


text:
Arangkada of Leo Lastimosa for December 4, 2009
Makahilong hawok
Managsama silang Manny Pacquiao ug Willie Revillame. Pulos malampuson sa ilang mga natad: Si Pacquiao ang labing maayong boksidor sa tibuok kalibotan, nga ang labing banggiitang mga boksidor nga gipangulohan ni Floyd Mayweather Jr. nag-ilog pagpakigsawo sa dakong kuwarta nga gisaad sa sunod niyang mga sangka; samtang si Revillame maoy labing malampuson ug adunahan nga TV host tungod sa pagpanghawod sa ratings sa iyang "Wowowee."
Apan pulos sab sila nagda og demalas sa natad sa politika. Ang labing uwahing survey sa Pulse Asia nagbutyag nga segurong mapilde si bisan kinsang kandidato nga ilang paluyohan sa lokal ug nasudnong piniliay sa sunod tuig.
-o0o-
Daotan ning balita alang ni Pacquiao. Ang kamao niyang manukmag di diay igo nga sukaranan nga makumbinser ang mga botante nga takos siyang molingkod sa kongreso. Nalukapa siya sa mga Antonino sa General Santos City niadtong 2004. Mahimong tumbahon na sab diay sa mga Chiongbian sa Saranggani.
Mas mat-an si Revillame. Wa pahaylo sa mga ulug-ulog nga modaog siya kon modagan sa Quezon City. Apan di katug og tarung si Senador Manny Villar. Kinsa kumbinsido nga ang baga nga duot sa katawhan nga madani ni Revillame sa ilang rallies segurong mobotar niya pagka presidente. Kutob ra diay si Revillame sa pagtapok, nagkinahanglan si Villar og laing panghaylo sa mga botante pagpili niya.
-o0o-
Mas kalibogan ang kahimtang ni Senador Noynoy Aquino. Kay segun sa samang survey sa Pulse Asia, ang pagpaluyo ni Kris Aquino niya mahimong makapadaog apan mahimo sang makapapilde niya. Ang hubad sa mga tigpaniid sa politika: Mag-agad ang kandidatura ni Noynoy sa salida ni Kris. Kon magbinuotan si Kris, sama sa malampuson niyang pagpanghipos og mga hinabang alang sa mga biktima ni Ondoy, siyay sunod nga molingkod sa Malakanyang.
Maong di mabasol kon makit-an si Noynoy nga magluhudluhod sa tanang simbahan atol sa campaign period. Mahimong hugot siyang mangaliya nga di mag-eskandalo si Kris hangtod sa Mayo 10.
-o0o-
Karon pa lang, magbangotan nang mga dumadapig nilang Joseph Estrada ug Gilbert Teodoro. Kay segun sa survey, hawok sa kamatayon ang kandidatura ni Erap ug labaw pang makahilo ang pagpaluyo ni Pres. Arroyo. Ang mga pakigpung ni Erap nahimo na lang tinubdan sa kalingawan sa masa. Human sa iyang pagkakonbikto sa plunder, wa nay mo-seryuso sa iyang mga pasalig sa maayong pangagamhanan kon mahibalik sa Malakanyang.
Kon naglaom si Teodoro nga makumbinser ang katawhan nga wa siyay labot sa mga eskandalo ni Arroyo bisan kon iyang gipahimuslan ang gamhanang makinarya sa nangalisbong administrasyon, ang survey nipasidaan nga sayop siya. Ang labing dakong konsuylo mao nga ang iyang pagsakay sa masaker sa Maguindanao mahimong mosangpot og 100% nga usbaw sa iyang rating ug mahimo nang 2%. [30] leo_lastimosa@abs-cbn.com


text:
Si Lorelie Pongcol, 32, mahimo untang mamakak sa iyang pagprenda sa gold bracelet nga nakit-an sa iyang kapuyo nga si Orlando Sambilad. Apan iyang gitug-anan ang kawani sa pawnshop sa Tupas St., Pasil, Cebu City nga nakit-an to nila uban sa ginamit nga mga sinina gikan sa Cathay Hardware sa Plaridel St., Cebu City.
Martes sa gabii, Abril 5, nanghatag og used clothing ang mga hardware sa Plaridel ngadto sa sidewalk vendors, apil silang Orlando ug Lorelie. Miyerkules sa buntag, Abril 6, giprenda ni Lorelie ang bracelet. Nakaplagan sa pawnshop nga 75% nga US gold, 71.8 gramos ug balor og P200,000 ang bracelet ug mahimong iprenda og P100,000. Apan giprenda lang ni Lorelie og P50,000.
-o0o-Nakatimaho dayon sa transaksiyon ang sakop sa Theft and Robbery Section (TRS) sa Cebu City Police Office (CCPO). Labi na kay nakadawat silag alarma nga nawad-an og P1 milyon nga balor sa alahas, apil nang mga bracelet, ang gilungkab nga bay sa Phase 3 sa St. Jude Acres sa Bulacao, Cebu City niadtong Abril 3, Dominggo, tulo ka adlaw sa wa pang prenda.
Gipakuha dayong TRS Chief Bonifacio Garciano ang bracelet. Apan kinahanglan nang mobayad og P750 sa pawnshop. Gipatawag dayong Garciano ang tag-iya sa gilungkab nga bay, si Faye Suzette Calumba, 32. Kinsa mahimo sab untang mamakak ug mangangkon sa bracelet. Apan nitug-an nga di to iya.
-o0o-Si Konsehal Tantan Sabalones, chairman sa committee on peace and order sa Pasil Barangay Council, mahimo ra untang magpalingug-lingog dihang gisumbongan sa inahan ni Lorelie nga gitanggong ang iyang anak sa TRS. Apan gitawgan ni Tantan ang iyang amigo nga si Junrey Nadela sa TV Patrol Central Visayas.
Si Junrey mahimo untang magpabungul-bungol ug mopalabi sa mas dagkong alarma. Apan iyang natino sa Cathay nga nanghatag gyod sila og mga sinina ug ni Garciano nga gitipigan nilang bracelet. Siyay unang nakapahibawo sa mga Sugbuanon sa kontrobersiya sa bracelet.
-o0o-Mahimong may motulisok nilang Orlando ug Lorelie nganong giprenda ang bracelet inay iuli ngadto sa Cathay. Mahimong may mopahinumdom sab sa mga nangangkon nga naapil ang bracelet sa mga sinina nga ilang gihatag sa tinuorayng kahulogan sa charity--giving until it hurts. Mahimong may mobuyag sab sa sa nga sa pawnshop nga naneguro pagkolekta sa 1.5% nga interes sa P50,000 bisan wa nila mabayri bisan usa ka dako si Lorelie. Mahimo sang dudahan si Garciano sa pagtipig sa bracelet hangtod nga gipa-imbestigar siyang Mayor Mike Rama.
Apan kinsa man tang mohukom nila? Angayng panaminan ang maayong mga binuhatan nilang Lorelie, Tantan ug Junrey ug sa TRS. Hinaot nga maadtong bracelet sa tinuorayng tag-iya. O, kon di na man mailhan, sa tinuorayng nagkinahanglan. [30] leo_lastimosa@abs-cbn.com


text:
1Human niini milibot si Jesus sa Galilea. Dili siya buot molibot sa Judea kay ang kadagkoan sa mga Judio didto nagtinguha man pagpatay kaniya. 2Niadtong higayona hapit na ang Kasaulogan sa mga Payagpayag 3busa ang mga igsoong lalaki ni Jesus miingon kaniya, "Biya dinhi ug lakaw ngadto sa Judea aron ang imong mga tinun-an makakita sa mga milagro nga imong gihimo. 4Kay ang gusto nga mahimong inila dili magpasundayag diha sa tago. Kay nagbuhat ka man niining mga butanga, hala, ipadayag ang imong kaugalingon sa tibuok kalibotan!" 5Kay bisan gani ang iyang mga igsoon wala motuo kaniya. 6Si Jesus miingon kanila, "Ang tanang panahon husto alang kaninyo apan ang hustong panahon wala pa moabot alang kanako. 7Ang kalibotan dili makadumot kaninyo apan nagdumot kini kanako kay kanunay man akong nagsaway sa daotang binuhatan niini. 8Padayon kamo ngadto sa kasaulogan. Dili ako moadto kay wala pa moabot ang hustong panahon alang kanako." 9Iya kining gisulti kanila ug mipabilin usa siya sa Galilea. 10Sa nanglakaw na ang iyang mga igsoon ngadto sa kasaulogan, si Jesus miadto usab apan wala siya magpasayasaya. 11Ang kadagkoan sa mga Judio nangita kaniya didto sa kasaulogan. Nangutana sila, "Hain man siya?" 12Ug diha sa pundok sa mga tawo daghan ang naghunghongay mahitungod kaniya. Ang uban miingon, "Maayo siyang tawo." Ang uban usab miingon, "Dili kana tinuod! Iya hinuong gilimbongan ang mga tawo." 13Apan walay misulti sa dayag bahin kaniya kay nahadlok man sila sa kadagkoan sa mga Judio. 14Sa hapit na matungatunga ang paghimo sa kasaulogan, miadto si Jesus sa Templo ug nanudlo. 15Hilabihan ang kahibulong sa kadagkoan sa mga Judio ug miingon sila, "Giunsa man niining tawhana pagkahibalo ug daghan kaayong mga butang nga wala man unta siya makaeskuyla?" 16Si Jesus mitubag, "Ang akong gitudlo dili gikan kanako kondili sa Dios nga nagpadala kanako. 17Ang buot magbuhat sa gisugo sa Dios mahibalo kon ang akong gitudlo gikan ba sa Dios o nagsulti ba lamang ako sa kaugalingon kong pagbuot. 18Ang nagsulti sa kaugalingon niyang pagbuot nagtinguha sa iyang kaugalingong dungog. Apan ang nagtinguha pagpasidungog sa nagsugo kaniya, matinud-anon ug dili bakakon. 19Dili ba naghatag man si Moises kaninyo sa Balaod? Apan walay usa kaninyo nga nagtuman niini. Nganong nagtinguha man kamo sa pagpatay kanako?" 20Ang mga tawo nanubag, "Giyawaan ka! Kay kinsa bay nagtinguha pagpatay kanimo?" 21Si Jesus mitubag, "Usa lamang ka milagro ang akong gihimo ug natingala na kamong tanan? 22Manuli kamo bisan sa Adlawng Igpapahulay sumala sa gisugo ni Moises kaninyo (bisan tuod ug dili si Moises ang nag-una niini kondili ang inyong mga katigulangan). 23Kon nanuli kamo bisan sa Adlawng Igpapahulay aron pagtuman sa Balaod ni Moises, nganong nasuko man kamo kanako sa akong pag-ayo sa usa ka tawo sa Adlawng Igpapahulay? 24Ayaw na kamo paghukom pinasikad sa inyong makita kondili pinasubay sa hustong sukdanan." 25Pipila sa mga tawo sa Jerusalem miingon, "Dili ba mao kini siya ang buot nilang patyon? 26Tan-awa, nagsulti siya atubangan sa kadaghanan apan walay nagsultig bisag unsa batok kaniya! Tungod ba kaha kay nasayod ang mga pangulo nga siya ang Mesiyas? 27Apan inig-abot sa Mesiyas, walay masayod kon taga diin siya. Apan kitang tanan nasayod taga diin kining tawhana." 28Samtang nagtudlo si Jesus sulod sa Templo, sa kusog nga tingog miingon siya, "Nakaila ba gayod kamo kanako ug nasayod ba kamo kon taga diin ako? Wala ako moanhi sa akong kaugalingong pagbuot. Ang nagpadala kanako matuod. Wala kamo makaila kaniya 29apan ako nakaila kay gikan man ako kaniya ug siya man ang nagpadala kanako." 30Unya misulay sila sa pagdakop kaniya apan walay nakahimo niini kay wala pa man moabot ang iyang panahon. 31Apan daghan sa mga tawo didto mituo kaniya ug miingon, "Inig-abot sa Mesiyas, maghimo ba kaha siyag mas daghan pang milagro kay sa nahimo niining tawhana?" 32Ang mga Pariseo nakadungog sa mga tawo nga naghunghongay niining mga butanga mahitungod kaniya busa sila ug ang mga kadagkoan sa mga pari nagpadalag mga guwardiya sa templo aron pagdakop kang Jesus. 33Si Jesus miingon, "Ako makig-uban kaninyo sa mubong panahon ug unya mobalik ako ngadto sa nagpadala kanako. 34Mangita kamo kanako apan dili ako ninyo makit-an kay dili man kamo makaadto sa akong adtoan." 35Ang kadagkoan sa mga Judio nag-ingnanay, "Asa man diay siya moadto nga dili man kita makakita kaniya? Moadto ba siya sa mga siyudad sa mga Grego diin nagpuyo ang mga Judio ug didto manudlo siya sa mga Grego? 36Unsa may buot niyang ipasabot sa pag-ingon niya, ‘Mangita kamo kanako apan dili ninyo ako makaplagan,’ ug ‘Dili kamo makaadto sa akong adtoan?’" 37Ang kataposang adlaw sa kasaulogan mao ang labing importante. Sa maong adlaw mibarog si Jesus ug miingon sa kusog nga tingog, "Paduola kanako ang giuhaw ug paimnon ko siya. 38Bisan kinsa nga motuo kanako modagayday gikan sa iyang kasingkasing, sama sa mga sapa, ang tubig nga naghatag ug kinabuhi, sumala sa giingon sa kasulatan." 39Ang gipasabot ni Jesus niini mao ang Espiritu sa Dios nga hapit na madawat sa mituo kaniya. Niadtong higayona wala pa ikahatag ang Espiritu kay wala pa man mabayaw si Jesus ngadto sa himaya. 40Daghang mga tawo didto ang nakadungog kaniya nga misulti niini ug miingon sila, "Kining tawhana mao gayod ang Propeta." 41Ang uban miingon, "Siya mao ang Mesiyas!" Apan ang uban usab miingon, "Ang Mesiyas dili maggikan sa Galilea! 42Ang kasulatan nag-ingon nga ang Mesiyas kaliwat ni David ug matawo siya sa Betlehem, ang lungsod ni David." 43Busa nabahin ang mga tawo tungod kang Jesus. 44Ang uban gusto unta nga modakop kaniya apan walay nakahimo pagbuhat niini. 45Ang mga guwardiya namalik ngadto sa kadagkoan sa mga pari ug sa mga Pariseo. Gipangutana nila ang mga guwardiya, "Nganong wala man ninyo siya dad-a nganhi?" 46Sila mitubag, "Wala pay tawo nga nakasulti sama kaniya!" 47"Hasta ba usab kamo nalimbongan niya?" ang mga Pariseo nangutana kanila. 48"May usa ba sa atong mga kadagkoan o usa ka Pariseo nga mituo kaniya? 49Kining mga tawhana wala masayod sa Balaod ni Moises busa tinunglo sila sa Dios!" 50Si Nicodemo, usa sa mga Pariseo nga nakigkita kang Jesus kaniadto, miingon kanila, 51"Sumala sa atong Balaod, dili kita makahukom nga sad-an ang usa ka tawo samtang dili pa nato siya mahusay ug masuta ang tinuod niyang nabuhat." 52Sila mitubag, "Taga-Galilea ka ba usab? Pagtuon sa Kasulatan ug masayran mo nga wala pa gayoy propeta nga naggikan sa Galilea."
Copyright
Learn More


text:
Lyrics of All of Me Bisaya Version – Vic Desucatan
Ikaw Lang ang Gihigugma ko
Tanang Gusto mo ihatag ko
Deri sa Kasing-kasing Wala nay Laing Higugmaon ko
Dili ko ikaw Pasakitan
Isaad ko! Di ko i..kaw Byaan
Ikaw akong ampingan, Tungod ikaw ang Gipitik Ning Dughan
Pangandoy ko na Ikaw Makauban
Tungod Ikaw akong Kalibutan
(CHORUS)
Hinumdume
Ikaw lang Permi
Sulod Ning Akong Kasing Kasing , Ikaw laaang wa nay lain
Ako Gihigugma mo, Ikaw Gihigugma ko
Ikaw ang Akoang Beginning-Gugma ko Kanimo Wa’y Ending
Ikaw Panggaon ko,
Tanan Ihatag ko Nimu ohh…
2nd
BISAN UNSA PAY MAHITABO, ISAAD KO DI KO MAG-BAG-O
IKAW AKONG UNONGAN, AKONG AMPINGAN-HANGTOD SA KATAPUSAN
WA NAY LAING HIGUGMAON PA
KUNG MAWALA KA DI KO MAKAYA
BUSA PAMINAWA KINING KANTA NA PARA SA IMOHA
Pangandoy ko na Ikaw Makauban
Tungod Ikaw akong Kalibutan
Hinumdume
Ikaw lang Permi
Ikaw ang Akong Inspiration , Ampingan ko Atong Relation
Ako Gihigugma mo, Ikaw Gihigugma ko
Ikaw ang Akoang Beginning-Gugma ko Kanimo Wa’y Ending
Ikaw Panggaon ko,
Tanan Ihatag ko Nimu ohh…
Ihatag ko
Tanang Pagsalig mo og Pagmahal
Gugma ko way katapusan
(CHORUS)
Hinumdume
Ikaw lang Permi
Sulod Ning Akong Kasing Kasing , Ikaw laaang wa nay lain
Ako Gihigugma mo, Ikaw Gihigugma ko
Ikaw ang Akoang Beginning-Gugma ko Kanimo Wa’y Ending
Ikaw Panggaon ko,
Tanan Ihatag ko Nimu ohh…


text:
Probinsya
An probinsya o kahukoman sarong sakop na haros pirming nagrerepresentar sa mga teritoryo kan sarong nasyon.
Mga probinsyang Romano[liwaton | liwaton an gikanan]
An tataramon na province mananagpoan sa Ingles kan 1330, na gikan sa Lumang Pranses na province (ika-13 Cientong Taon) na hálì sa tataramon na Romanong provincia o mga gibo-gibo na designido sa sarong mahistrado tangarig gibohon an saiyang awtoridad; partikular, sa mga teritoryong banyaga.
An posibleng ginikanan kaini sa Latin iyo an pro- ("sa ngaran kan") asin vincere {"tangarig pamayohan"). Nin huli kaiyan, an sarong probinsya sarong teritoryo o gibo-gibo kan sarong mahistradong Romano na namamayo para sa saiyang gobyerno. Alagad bakô ining arog sa inot na Latin na gamit kaidto bilang pangkaenterohang termino para sa hurisdiksyon sa irarom kan ley Romano.
Ang Emperyo Romano nabábangâ sa mga probinsya.


text:
Saturday, December 5, 2009
Arangkada of Leo Lastimosa for December 6, 2009
Martial law ni Glo
Sud sa upat ka adlaw human sa masaker sa kapin sa 60 ka sibilyan sa Maguindanao, dihang ang kagamhanan ni Pres. Arroyo nanagana pag-imbestigar sa kalambigitan sa mga Ampatuan sa usa sa labing bangis nga krimen sa atong panahon, gipasanginlan siya nga inutil sa pagpatuman sa balaod batok sa iyang labing suod nga mga alyado sa politika.
12 ka adlaw human sa masaker, dihang ang kagamhanang Arroyo hingpit na nga nibanos sa Kapitolyo sa Shariff Aguak ug sa kasilinganan nga mga munisipyo, nikiha ug nidakop na sa mga Ampatuan ug nidis-armar na sa ilang private army, nipahamtang si Pres. Arroyo og martial law sa tibuok Maguindanao.
-o0o-
Kon tinuod pa nga gikinahanglan ang martial law, niadto pa unta gipakanaog nga wa pa matandog ang mga Ampatuan, nga sila pay nagtungkawo sa Kapitolyo ug mga munisipyo sa Maguindanao uban sa gatosan nila ka armadong mga dumadapig.
Lisod sabton nganong karon pa nakahunahuna og martial law ang Malakanyang nga natanggong na ang gipasanginlan nga utok sa masaker ug nadakpan na sab ang kinakusgan nga mga haligi sa mga Ampatuan. Gawas kon moangkon ang kagamhanan nga salida ra to ang ilang pagsakmit sa daghang mga armas ug mga bala sa niaging mga adlaw ug ang makanunayon nila nga pangangkon nga kontrolado nila ang sitwasyon.
-o0o-
Ubos sa batakang balaod, nga dugay rang gidumtan ni Arroyo nga watas-watason, mapahamtang lang ang martial law kon dunay invasion o rebelyon. Kay di man mailad ni Arroyo ang katawhan nga dunay rebelyon, iya na lang gitumbok sa Proklamasyon 1959 nga dunay mga timailhan sa nag-ung-ong nga rebelyon.
Salamat sa modernong mga teknolohiya sa komunikasyon, lahi ang hulagway sa Maguindanao nga nasaksihan sa katawhan. Ang nanghilak nga mga Ampatuan, nga morang mga batang gamay nga giam-aman sa mga sundawo, ug ang malinawon nilang pagkuyog sa mga polis ug mga sundawo nga nidakop nila, di mga timaan sa determinadong hudlat pag-alsa batok sa kagamhanan.
-o0o-
Ang pagsupak sa nagpakabana nga mga hut-ong sa katilingban sa pagpakanaog sa martial law sa Maguindanao wa lang manukad sa ka wa nilay pagsalig ni Arroyo. May sukaranan ang ilang kahadlok nga kon mahimo ning Arroyo sa Maguindanao, way makapugong niya pagmugna og mga abat-abat sa ubang mga dapit aron mapahamtang ang martial law sa tibuok nasud.
Si Arroyo di makapangangkon nga morang bingka---nga gawas nga gitumbok nga inutil gipasanginlan sab nasobrahan ra paggamit og puwersa. Mahimong nakaamgo siya nga di paigo ang lingkoranan isip kongresista sa ikaduhang distrito sa Pampanga human sa 2010. Tungod sa nangaging mga timaan sa iyang kahubog sa gahom, mahimong nakumbinser nga ang bugtong paagi pagsangang sa mga panudya sa iyang mga binuhatan mao ang paghakgom og dugang gahom. [30] leo_lastimosa@abs-cbn.com
No comments:
Subscribe to: Post Comments (Atom)


text:
9. Duol na ba ang Kataposan sa Kalibotan?
1 GIPADAYAG NI JEHOVA ANG MAHITABO SA UMAABOT
“[Ako] ang Usa nga nagsulti sa kataposan sukad sa sinugdan, ug sa mga butang nga wala mahimo sukad sa kanhing panahon.”
Unsay atong nahibaloan bahin sa panahon sa kataposan?
Si Jesus nahimong Hari sa langit niadtong 1914.
Si Jesus nagtagna nga moabot ang malisod nga panahon.
Dihang nahimong Hari si Jesus, iyang gitambog si Satanas dinhi sa yuta gikan sa langit. Si Satanas naglagot pag-ayo kay ‘mubo na lang ang iyang panahon’ nga nahibilin una siya laglagon sa Diyos.
2 KITA NAGKINABUHI NA SA PANAHON SA KATAPOSAN
“Unsa man unya ang ilhanan . . . sa kataposan sa sistema sa mga butang?”
Nakita ba nimo nga natuman na kining mga tagnaa sa Bibliya?
Mas daghan na karon ang gubat, kagutom, linog, ug sakit.
Gitagna ni apostol Pablo ang kinaiya sa mga tawo panahon sa kataposang mga adlaw.
Gitabangan sa Diyos ang iyang katawhan aron mas tin-awng masabtan ang Bibliya.
Ang maayong balita sa Gingharian ginasangyaw sa tibuok yuta.
3 LIHOK NA KARON ARON MAPALIPAY SI JEHOVA
“Ang adlaw ni Jehova moabot sama sa kawatan sa kagabhion.”
Kay duol na kaayo ang kataposan, unsay kinahanglan nimong buhaton?
Seryosoha ang imong pagtuon sa Bibliya.
Pagkat-on pag dugang pinaagi sa pagtambong sa mga tigom sa mga Saksi ni Jehova.
Paghimog mga kausaban sa imong kinabuhi aron mas masuod ka sa Diyos.
Ayawg pabalda, isentro ang imong kinabuhi sa pagsimba kang Jehova.


text:
HOST: Unsang “S” (Salbabida) ang gigamit nga flotation device sa dagat para dili ka malunod
CONTESTANT: Sirena?
HOST: Dili! Dili kini babaye
CONTESTANT: Siyokoy?
HOST: Dili pod kini lalaki.
CONTESTANT: ah kabalo nako..SHOKI?
Si Juan usa ka buktot ge sungog sa iyang mga klasmate..niuli siya sa ilaha nga naghilak!!
Tatay: oie anak nganu naghilak man ka??
Juan: (gahilak nga nitubag) ge sungog ko sakong mga klasmate tay, huhuhu!!
Tatay: unsa man ilang ge sungog nimu??
Juan: (gahilak japon nga nitubag) Bao kuno ko tay!!
Tatay: (naglagot) nganu wala man sad ka nisukol imu unta to gipangkukata!!
Juan: syempre tay daghan man kaau sila unya dili sad ko kahibaw manumbag!!
Tatay: mao ba sige lang nak tudloan tekag martial arts!!
Mao to ge training sa iyang Tatay si Juan balig usa ka buwan..(pag.abot sa usa ka buwan mao ni ang nahitabo)
Juan: (naghilak) huhuhuhuhuhu, paita kinabuhia!!
Tatay: nganu naman sad ka Juan naghilak naman sad ka diha!!
Juan: ge sungog nasad ko sakong mga klasmate Tay!!
Tatay: (suko kaayo) diba ge train naman tekag martial arts, imu unta to gipangkulata para matagam to sila!!
Juan: ako man gipangkulata Tay looy man gane kaau to silang tanan!!
Tatay: imu man diay gipangkulata nganu naghilak man ka diha!!
Juan: gisungog lage kog balik Tay!!
Tatay: unsa man ilang ge sungog nimu??
Juan: dili na daw ko bao!!
Tatay: unsa naman diay ka??
Juan: NINJA TURTLE na daw ko Tay, (naghilak pag.au) huhuhuhuhuhuhuhuhuhu!!
Tindera : Atong butangan og gatas Sir?
Bon : Ayaw kay luod !
Maestra: ok class, give example of animals with 4 legs.
(Si Pedro gapasikat sa crush niisa sa kamot)
Pedro: mam ako mam ako!!!
Maestra: ok Pedro, give example to the class of animals with 4legs.
Pedro: a!? Sayona ana mam oi...DUHA KA MANOK!
Aw basted naka Pedro.


text:
Arangkada of Leo Lastimosa for July 11, 2010
Nabuwasot nga sugyot -o0o- -o0o- -o0o-
Tungod sa pait nakong kasinatian pagpangita og taxi, kon nakahinumdom ka ako tong nasuwat dinhi pila ka semana nang nilabay, gisugyot nako sa akong kaubanan sa DYAB nga itanyag namo ang mga tulomanon sa sibyaanan pag-abot sa mga sakyanan nga nangita og taxi ug ang taxi drivers nga nangita og pasahero.
Ang linya nga nakadani nila: Maluwas namo ang mga pasahero gikan sa wa kinahanglana nga kalangay pinaagi sa pagpahibawo sa bakanteng taxi nga tua ra sa pikas eskina nga may pasahero nga nagkinahanglan niya; ug maluwas namo ang taxi driver gikan sa wa kinahanglana nga paglanguy-langoy sa kadalanan ug pag-usik og lana pinaagi sa pagpahibawo nga may pasahero siya sa sunod eskina.
Apan kay pulos man mi madudahon, nitumaw dayon ang pasiunang mga pangutana: Unsaon man namo pag-ila ang mga way lingaw nga magpataka lang og text og mga dapit nga wa diay nagkinahanglan og taxi?; ug unsaon man paglikay nga maglumba ang mga taxi nga makadungog ug mag-away na hinuon ug mag-ilog sa pasahero?
Di kaha nga ang among pag-apil sa transaksiyon nga ila ra gyod unta sa taxi drivers ug mga pasahero mosangpot na hinuon sa wa tuyoa nga kadaot? Kakuyaw kon may pasahero na hinuon nga tulison human nasibya sa DYAB ang iyang nahimutangan. O may mga drayber nga magkarambola kay pulos nakadungog sa DYAB nga may pasahero sa ilang duol.
Pagka karon, padayon sila nga di maghibaw-anay. Hangtod nga may makasugyot namo og mga paagi unsaon nga ang kabos namong pangahas pag-abot nila di kapahimuslan sa mga daotan og tuyo. Di kang kabasol sa among panagana. Kay ang tulomanon sa radyo sa mga nangita og textmates nahimong taytayan sa paglugos ug pagpatay sa usa ka inosenteng biktima. [30] leo_lastimosa@abs-cbn.com
Nabuwasot nga sugyot
-o0o-Nakatabang sab pagdani nila ang kasayon pagpatuman sa sugyot: Dasigon ang mga pasahero nga nagkinahanglan og taxi sa pag-text sa DYAB sa tukmang dapit nga ilang nahimutangan; nga isibya dayon namo sa kahanginan uban ang panghinaot nga may taxi driver sa duol nga nakabati ug makakuha dayon sa pasahero.
-o0o-Dayon, nisunod ang mas makapabalaka nga mga pangutana: Unsaon man namo pagpanalipod ang pasahero gikan sa taxi driver, o magpaka aron ingnon nga taxi driver, nga lain diay og tuyo?; sa pikas nga bahin, unsaon man namo pagpanalipod ang taxi driver gikan sa pasahero, o magpaka aron ingnon nga pasahero, nga daotan diay og tuyo?
-o0o-Apan kinsa may moabot sa mga pasahero ug taxi drivers nga giuwang lang diay og pila ka dangaw apan wa lang maghibaw-anay? Kon may makasulti lang unta sa usag-usag sa ilang nahimutangan, wa na untay pasahero nga mauwahi sa iyang lakaw ni drayber nga mabawo sa pamasin nga masakyan nang iyang taxi.


text:
GINDESINYO BALA INI?
Ang Kapilit sang Lawa sang Tagbalay
ANG tagbalay ukon balaynon nga damang sa Amerika (Parasteatoda tepidariorum) nagapagua sang lawa nga mapilit kon sa dingding pero indi tanto kapilit kon sa duta, amo nga madakop sini ang iya kalan-on nga nagakamang. Paano makahimo ang damang sini nga sahi sang lawa?
Binagbinaga: Ginapapilit sang damang ang iya lawa sa dingding, kisame, ukon sa iban pa nga duog paagi sa paghimo sang tuman kapilit nga tumpok sang lawa nga ginatawag scaffolding disc, nga indi mahukas bisan bungguan sang nagalupad niya nga kalan-on. Pero nadiskobrehan sang mga researcher sa University of Akron, sa Ohio, U.S.A., nga ang lawa nga yara sa duta nga ginatawag gumfoot disc, tuhay gid sing desinyo ukon pagkahuman. Bangod pila lang ka lawa ang nagatapik sa duta sa gumfoot disc kon ikumparar sa scaffolding disc, mahapos ini mahukas kon maagyan sang iya kalan-on.
Suno sa isa ka report halin sa University of Akron, ang mga researcher nga nakadiskobre sining makatilingala nga lawa “nagadesinyo sang inugpapilit nga gin-ilog sa desinyo nga makita sa lawa sang tagbalay.” Nagalaum ang mga sientipiko nga makahimo sila sang inugpapilit nga puede magamit subong ordinaryo nga bendahe kag sa pagkay-o sang nabali nga tul-an.
Ano sa banta mo? Ang ikasarang bala sang tagbalay nga makahimo sang lawa nga lainlain ang kapilit resulta sang ebolusyon? Ukon gindesinyo ini?


text:
1 Timoteo 4Ang Pulong Sa Dios (APSD-CEB)
Ang Bakakon nga mga Magtutudlo
4 Klaro ang ginaingon sa Espiritu Santo nga sa kaulahiang mga adlaw ang uban mobiya sa ilang pagtuo sa Dios. Mamati sila sa mga pagtulon-an sa bakakon ug daotan nga mga espiritu. 2 Kini nga mga pagtulon-an ginatudlo niadtong mga tawong limbongan ug bakakon nga wala hasola sa ilang konsensya tungod kay gigamhan sila ni Satanas. 3 Ginatudlo nila nga daotan ang pagminyo, ug may mga pagkaon pa sila nga ginadili. Apan kini nga mga pagkaon gibuhat sa Dios aron kaonon nga may pagpasalamat niadtong mga tawong nagatuo ug nakahibalo gayod sa kamatuoran. 4 Ang tanan nga gibuhat sa Dios maayo. Busa walay butang nga angay balibaran kon dawaton nga may pagpasalamat. 5 Kay gihinloan kini pinaagi sa pulong sa Dios ug sa pag-ampo.
Ang Maayo nga Alagad ni Cristo Jesus
6 Maayo ka nga alagad ni Cristo Jesus kon itudlo mo kini diha sa atong mga igsoon. Ug samtang nagatudlo ka kanila, mamatuto mo usab ang imong kaugalingon pinaagi sa mga kamatuoran mahitungod sa atong pagtuo, ug sa tinuod nga pagtulon-an nga imong gisunod. 7 Apan likayi ang mga pagtulon-an nga wala maggikan sa Dios kay kana binuhat-buhat lang sa mga tawo. Bansaya ang imong kaugalingon sa diosnon nga pagkinabuhi. 8 May kapuslanan ang pagpaugnat sa kusog, apan mas mahinungdanon gayod nga bansayon nato ang atong kaugalingon diha sa espirituhanon nga mga butang, tungod kay kon mao kini ang atong buhaton, magmapuslanon gayod ang atong kinabuhi karon ug sa umaabot. 9 Tinuod kini ug angay gayod nga paminawon ug tuohan sa tanan. 10 Mao kanay hinungdan nga manlimbasog gayod kita ug maningkamot nga matudlo kini ngadto sa mga tawo, tungod kay nagasalig kita sa buhi nga Dios nga mao ang Manluluwas sa tanan nga mga tawo, labi na gayod niadtong mga nagatuo. 11 Itudlo ug ipatuman kini.
12 Ayaw pasagdi nga tamayon ka tungod sa imong pagkabatan-on, hinuon paningkamoti nga mahimo kang panig-ingnan sa mga tumutuo ni Cristo: sa pagsulti, sa pamatasan, sa paghigugma, sa pagtuo, ug sa hinlo nga pagkinabuhi. 13 Samtang wala pa ako diha, gamita ang imong panahon sa pagbasa sa Kasulatan ngadto sa mga panagtigom sa katawhan, sa pagwali, ug sa pagpanudlo. 14 Ayaw pasagdi ang hiyas nga gihatag kanimo sa Espiritu Santo sumala sa panagna sa mga kadagkoan sa iglesia sa dihang gipandong nila ang ilang mga kamot kanimo. 15 Buhata kini kanunay aron makita sa tanan ang imong pag-uswag. 16 Pagmatngon sa imong kaugalingon nga kinabuhi ug sa imong ginatudlo. Padayona ang pagbuhat niana aron maluwas ka ingon man ang naminaw kanimo.


text:
1Mga igsoon, kamo nga nagtuo sa atong halangdong Ginoong Jesu-Cristo, angaya ninyo pagtagad ang mga tawo. 2Pananglit may usa ka dato nga nagsul-ob ug bulawan nga singsing ug mahalong bisti nga motambong sa inyong pagsimba ug motambong usab ang usa ka kabos nga nagkagidlay— 3kon tagdon ninyo pag-ayo ang mahalog bisti unya moingon kamo kaniya, "Diri ka lingkod sa labing maayong lingkoranan," apan moingon kamo sa kabos, "Tindog diha o lingkod diri sa akong tiilan,"— 4nakasala kamo sa inyong pagpilig mga tawo ug sa paghukom pinasikad sa daotang katuyoan. 5Pamati kamo, minahal kong mga igsoon. Ang Dios nagpili sa mga kabos niining kalibotana aron mahimong dato sa pagtuo ug aron makapanag-iya sa Gingharian nga iyang gisaad sa tanan nga nahigugma kaniya. 6Apan gipakaulawan ninyo ang mga kabos! Kinsa ba ang nagdaugdaog kaninyo ug nagdala kaninyo sa mga hukmanan? Dili ba ang mga dato? 7Sila ang nagpasipala sa dungganang ngalan nga gihatag sa Dios kaninyo. 8Kon tumanon ninyo ang balaod sa Gingharian nga anaa sa Kasulatan nga nag-ingon, "Higugmaa ang imong isigkatawo sama sa imong kaugalingon," husto ang inyong gibuhat. 9Apan kon inyong pilion ang inyong tagdon, nakasala kamo ug ang Balaod maghukom kaninyo nga malapason. 10Kay ang naglapas bisan sa usa lamang ka sugo sa Balaod nakalapas sa tanan. 11Kay siya nga nag-ingon, "Ayaw panapaw," nag-ingon usab, "Ayaw pagpatay." Busa bisan ug wala kamo manapaw, nakalapas kamo sa Balaod kon kamo mopatay. 12Pagsulti ug pagkinabuhi kamo ingon nga mga tawo nga hukman sa balaod nga naghatag ug kagawasan. 13Kay ang Dios dili maluoy inighukom niya sa tawo nga wala maluoy sa uban apan ang kaluoy mopatigbabaw gayod kay sa pagsilot. 14Mga igsoon, unsay kapuslanan kon ang usa ka tawo moingon nga siya may pagtuo apan walay maayong binuhatan? Makaluwas ba kaniya ang iyang pagtuo? Dili gayod! 15Pananglit may mga kaigsoonan nga nagkinahanglan ug bisti ug walay igong pagkaon, 16magpulos ba ang inyong pag-ingon kanila, "Panalanginan unta kamo sa Dios! Pagsinina kamo ug kaog maayo!"—kon dili ninyo sila hatagan sa ilang gikinahanglan? 17Ingon niini ang pagtuo: patay kini kon dili ubanan sa buhat. 18Apan dunay moingon, "Ikaw may pagtuo ug ako may mga buhat." Ang ikatubag ko mao kini, "Pakit-a ako sa imong pagtuo nga walay buhat ug pakit-on ko ikaw sa akong pagtuo pinaagi sa akong mga buhat." 19Nagtuo ka nga usa ray Dios. Maayo kana. Apan ang mga demonyo nagtuo usab niana—ug nagkurog sa kahadlok. 20Buangbuang! Kinahanglan ka pa bang saysayan nga ang pagtuo nga dili ubanag mga buhat walay kapuslanan? 21Sa unsa bang paagiha nga ang atong amahan nga si Abraham giisip sa Dios nga matarong? Dili ba tungod sa paghalad niya sa iyang anak nga si Isaac didto sa halaran? 22Busa klaro kaayo nga ang iyang pagtuo giubanan sa mga buhat ug ang iyang pagtuo nahingpit pinaagi sa iyang mga buhat. 23Ug natuman ang giingon sa kasulatan, "Si Abraham mituo sa Dios ug tungod sa iyang pagtuo ang Dios nag-isip kaniya nga matarong." Ug siya ginganlag higala sa Dios. 24Busa nakita ninyo nga ang usa ka tawo isipon sa Dios nga matarong tungod sa iyang mga buhat, ug dili tungod sa pagtuo lamang. 25Ingon usab niini ang nahitabo sa daotang babaye nga si Rahab. Giisip siya sa Dios nga matarong tungod sa iyang pagdawat ug pagtabang sa mga espiyang Judio pag-ikyas agi sa laing dalan. 26Kay sama nga patay ang lawas nga wala nay espiritu, patay usab ang pagtuo kon walay mga buhat.
Copyright
Learn More


text:
Tito 1
1Tikang to surat si Pablo. Nagtu'inan ako bilang rilihugun-na si Diyos pati' bilang apostul-na si Jesu-Kristo basi' sapatuttut-ko i mga pinili'-na a'a pagtu'o si iya ngan basi' sapasayud-ko i kamatu'uran hi'unong si iya nga akagiya si mga iya si diyusnon kinabuhi'. 2Yayto pagtu'o pati' kasayuran agbuwan kasiguruhan pag'angkon si mga nag'anduy-na kinabuhi' nga gana' katapusan-na. Sayod kita kam nga ga'i ata'o pagbullo' i Diyos ngan antis si panikangan agsa'ad iya nga a'allom i mga a'a-na hasta si kahastahan. 3Mangno si panakka-na si nagtala'an-na uras, agsara i allingun-na pina'agi si pagpasamwak-na si mga tinapuran-na pariho si ako. I Diyos nga Paragsalbar-ta kam, iya i magmando' si ako pagpasamwak si allingun-na.
4Tigsurat-koy to para si ka'aw Tito, ka'aw nga ungod dadi'-ko tungod kay ag'abuyon kita si pagtu'o.
Amalako ako si Diyos Tata' pati' si Kristo Jesus nga Paragsalbar-ta nga sa'angkun-mo i mapinalangga'on pagpanginanu-na pati' i kamurayaw-na mga iya.
I Trabahu-na si Tito
ari si Creta
Buhat 20:17-35; 1Tim 3:1-13; 5:17-25; 1Ped 5:1-4
5Ag'ambanan-ta kaw anan si isla Creta paghamis si mga kinahanglanon pa labihan na i pagtu'in mga lalla si kada bungto nga angay ag'inantan si katungdanan bilang mahanak si pagtu'o sigon si nagmandu'-ko si ka'aw. 6Kinahanglan i makatu'inan nga gana' makabasol, ngan gana' la'in alla-na. Kinahanglan i mga dadi'-na agpanutu'o ngan gana' makapasumbong nga agpamatakas hamok si mga karuyag-na ngan ga'i agpanunod si mahanak. 7Kinahanglan nga gana' makabasol sito a'a kay iya i mangngataman si magpanutu'o ngan nagtapuran pagpanginano si dimu'an tawa'-na si Diyos. Kinahanglan nga ma'in iya duminanti, ma'in masisinahon, ma'in paralango, ma'in makihihiranon ngan ma'in daya'on si pag'inanda' kwarta. 8Lugod, kinahanglan iya andam pag'istimar si bisan say, alipay pirmi iya si dimu'an nga mahalap ngan ata'o pagdalom si isip-na. Kinahanglan liwat iya nga matadong, diyusnon ngan aglugaring pagdiri' si mara'at kina'iya-na. 9Kinahanglan nga ag'unong iya si allingon nga makatapuran sigon si ungod nagturo', basi' pirmi aniya' si mga nag'ataman-na nga ma'aghat pina'agi si pagturo' si tama' pagtu'o pati' basi' akapamatu'od iya nga sala' i pagdiri' sito.
10Kinahanglan i mga mahanak si pagtu'o nga manginano sito kay si kamatu'uran, malabbat na i mga suplikado. Agparapanbaragaw hamok to si gana' kapulsanan-na ngan mga bullu'on, labihan na i ditangnga' si mga tinuri' magpanutu'o. 11Kinahanglan mga iya nga apugong kay aniya' mga panimalay nga pabulag si pagtu'o pina'agi si pagturu'-na mga iya si ma'in angay ngan agbuhat-nay to hamok mga iya basi' agpakapangwarta. 12Mismo ngani' addangan si mga paragsumat nga sunsana'an akapinugad, “Bullu'on gayod i mga taga Creta, mga mara'at a'a nga gana' batasan-na pati' mga hubya' nga makikinabos.” 13Ungod nan gayod mga allingun-nay nan. Sanglit isugi-bi mga iya ngan isplikari-bi pahalap, basi' ahul'os i mga pagtu'u-na 14ngan basi' ga'i mga iya manginano si mga surusurumatun-na si mga Hebro, o ma'in ngani' si mga mandu'-na si magpandiri' si kamatu'uran. 15Para si mga a'a nga ata'o paglikay si pagparapakasala', tugot i paggamit si dimu'an inanna' kay ga'i to akabawa si mga iya pagsala', pero para si ga'i magkatara'o paglikay pagparapakasala' nga ga'i agpanutu'o, bisan ay i naggamit-na mga iya, akabawa pirmi dina si mga iya pagsala'. Si kamatu'uran, hasta i mga inisipan-na lagtok si sala' ngan ga'i na gayod mga iya agkatara'o pagturutimbang kon ay i mahalap pati' kon ay i mara'at. 16Agparapaminugad to nga akakilala mga iya si Diyos, pero pina'agi si mga gawi'-na, kinakulawan nga agdiri' mga iya pagpaki'adda si iya. Si pangulawan-na si Diyos, mga makasusulya' mga iya, mga suplikado ngan ma'in na angay pagbuhat si bisan ay nga mahalap.


text:
Rimini (lalawigan)
Ang Lalawigan sa Rimini (Initalyano: Provincia di Rimini) usa ka lalawigan sa rehiyon sa Emilia-Romagna sa Italya. Ang dakbayan sa Rimini maoy ang ulohan sa lalawigan. Tapad ni sa nasod-estado sa San Marino.
Kaagi[usba | edit source]
Kahuman sa referendum sa tuig 2006, 7 ka lungsod sa Montefeltro gikuha gikan sa lalawigan sa Pesaro ug Urbino (Marche) aron miapil sa Lalawigan sa Rimini sa 15 sa Agosto 2009.[1][2] Ang mga munisipyo maoy ang Casteldelci, Maiolo, Novafeltria, Pennabilli, San Leo, Sant'Agata Feltria ug Talamello.
Heyograpiya[usba | edit source]
Kini may langyab nga 863.58 ka km², ug ang tibuok nga populasyon 325,219 (2009). Naay 27 ka comuni (kon usa ra: comune) sa lalawigan, tan-awa ang mga Comuni sa Lalawigan sa Rimini.
- Mga dakong comune ug populasyon
Mga reperensya[usba | edit source]
- ↑ (Initalyano) Article about the legislation
- ↑ (Initalyano) Article on "il Resto del Carlino"
Mga sumpay sa gawas[usba | edit source]
- (Initalyano) Provincia di Rimini nga balayan


text:
Naglisod pagtuo ang senior citizens sa Sugbo sa pamahayag ni Senador Serge Osmeña nga "binuang" ang bag-ong balaod nga nipalapad sa ilang mga benepisyo. Kay pila ka adlaw sa wa pa niya sawaya ang exemption sa senior citizens gikan sa 12% expanded value added tax (Evat), nanghatag si Osmena dinhi sa Sugbo og t-shirts nga nagdeklarar sa iyang gugma sa senior citizens. Matod nila ang t-shirts may hulagway nilang Serge, anhing Serging Osmena ug Kongresista Tommy Osmena. Nga sa mayor pa, ug sa dayong piniliay sa Mayo, nanghatag og hinabang sa senior citizens sa Dakbayan sa Sugbo.
Maong may sukaranan ang pangutana sa senior citizens nga nanawag sa "Arangkada" sa DYAB Abante Pa, Bisaya: Nahigugma ba gyod tinuod si Senador Osmeña nila? O gipahimuslan lang sila sa niaging piniliay?
-o0o-Di hinuon mabasol si Osmeña sa iyang pagsaway sa balaod. Gipirmahan ni kanhi presidente Gloria Arroyo ang Expanded Senior Citizens Act sa way paggahin og kuwarta sa pagpatuman ini. P7 bilyones ang gikinahanglan matag tuig sa hingpit nga pagpatuman sa balaod. Ang dakong bahin gamiton paghatag sa P500 nga binuwan nga hinabang sa kapin sa usa ka milyon ka labing kabos nga senior citizens.
Nikumpisal si DSWD Secretary Dinky Soliman nga way kuwarta ang kagamhanan paghatag sa hinabang. Ang pamunoan ni Pres. Aquino gibinlan og responsibilidad pagpatuman sa balaod kansang kredito hingpit nang gihanggab ni Arroyo. Apan di ni igong sukaranan nga ipadaplin ang balaod ug ihikaw gikan sa senior citizens ang mga benepisyo nga makiangayon lang nga madawat nila.
-o0o-
Maoy pagsud sa esena sa labing gidumtan ni Senador Osmena, iyang kauban sa bag-ong Senado, si Ralph Recto. Sa usa sa labing dakong baligho sa atong panahon, si Recto nga gilansang sa mga botante niadtong 2007 tungod sa iyang pagpasar sa Evat karon mao nay nanalipod sa exemption sa senior citizens ug si Osmena nga supak sa Evat mao na karoy nanalipod sa buhis.
Nisugyot si Recto nga mopasar ang Kongreso og supplemental budget nga P3.5 bilyones. Aron madawat dayon sa nagkalisudlisod nga senior citizens ang binuwang hinabang alang sa ikaduhang tunga karong tuiga.
-o0o-Seryuso hinuon ang pasidaan ni Osmeña sa implikasyon sa balaod ngadto sa nasudnong panudlanan: Patong sa P7 bilyones nga tinuig nga gasto pagpatuman sa balaod, ang exemption sa Evat sa 4.6 milyones ka senior citizens makaiban og P1.3 bilyones sa tinuig nga koleksiyon sa buhis.
Apan kinsa man ang makalalis sa kamakiangayon sa pagtabang ug paghimong mas gaan sa nahibilin nga pila na lang ka tuig sa atong katiguwangan? Nga maoy nagtikad sa mga tigbayon sa nasud ug mga institusyon nga atong gipahimuslan karon ug makatabang pag-umol sa umaabot pa natong kaliwatan? [30] leo_lastimosa@abs-cbn.com


text:
1Ug ang pulong ni Jehova midangat kanako nga nagaingon: 2Anak sa tawo, ipaatubang ang imong nawong paingon sa mga anak sa Ammon, ug panagna batok kanila: 3Ug umingon ka sa mga anak sa Ammon: Pamati sa pulong sa Ginoong Jehova: Mao kini ang giingon sa Ginoong Jehova: Tungod kay nagaingon ka: Aha, batok sa akong balalan nga puloy-anan, sa diha nga gipasipalahan kana; ug batok sa yuta sa Israel, sa diha nga gihimong biniyaan kana, ug batok sa balay sa Juda, sa diha nga sila nangadto sa pagkabinihag: 4Tungod niini, ania karon, itugyan ko ikaw sa mga anak sa sidlakan arono ikaw panag-iyahon, ug sila magapahamutang sa ilang mga campo diha kanimo, ug magabuhat sa ilang mga puloy-anan diha kanimo; sila magakaon sa imong bunga sa uma, ug sila magainum sa imong gatas. 5Ug akong buhaton ang Rabba nga cuadra alang sa mga camello, ug ang mga anak sa Ammon nga usa ka lubganan alang sa mga panon sa carnero: ug kamo makaila ng ako mao si Jehova. 6Kay mao kini ang giingon sa Ginoong Jehova: Tungod kay gidapo mo ang imong mga kamot, ug giyatak mo ang mga tiil, ug nagmaya uban ang bug-os nga pagtamay sa imong kalag batok sa yuta sa Israel; 7Tungod niini, ania karon, gituy-od ko ang akong kamot diha kanimo, ug itugyan ko ikaw nga sinakit sa mga nasud; ug laglagon ko ikaw gikan sa mga katawohan, ug wagtangon ko ikaw gikan sa mga kayutaan: lumpagon ko ikaw, ug ikaw makaila nga ako mao si Jehova. 8Mao kini ang giingon sa Ginoong Jehova: Tungod kay ang Moab ug ang Seir nagaingon: Ania karon, ang balay sa Juda nahisama sa tanan nga mga nasud; 9Busa, ania karon, buksan ko ang kiliran sa Moab gikan sa mga ciudad, gikan sa iyang mga ciudad, nga anaa sa iyang mga utlanan, ang himaya sa yuta, ang Beth-jesimoth, ang Baalmeon, ug ang Chiriathaim, 10Ngadto sa mga anak sa sidlakan, sa pag-adto batok sa mga anak sa Ammon; ug ihatag ko sila aron mapanag-iya, aron ang mga anak sa Ammon dili na mahinumduman taliwala sa mga nasud: 11Ug ipakanaug ko ang mga paghukom batok sa Moab; ug sila makaila nga ako mao si Jehova; 12Mao kini ang giingon sa Ginoong Jehova: Tungod kay ang Edom nagabuhat batok sa balay sa Juda pinaagi sa pagpanimalus, ug makasala sa daku gayud, ug nanimalus sa iyang kaugalingon diha kanila; 13Busa mao kini ang giingon sa Ginoong Jehova: Tuy-oron ko ang akong kamot ngadto sa Edom, ug putlon ko ang tawo ug mananap gikan niini: ug himoon ko kana nga biniyaan gikan sa Teman; ug bisan pa hangtud sa Dedan sila mangapukan pinaagi sia espada. 14Ug akong ipahamtang ang akong panimalus bato sa Edom pinaagi sa kamot sa akong katawohan nga Israel; ug ilang buhaton sa Edom sumala sa akong kasuko ug sumala sa akong kaligutgut; ug sila makaila sa akong panimalus, nagaingon ang Ginoong Jehova. 15Mao kini ang giingon sa Ginoong Jehova: Tungod kay ang mga Filistehanon nanimalus, ug nanimalus uban ang usa ka pagtamay sa kalag, sa paglumpag uban ang walay-katapusang pagkakaaway; 16Busa, mao kini ang giingon sa Ginoong Jehova: Ania karon, akong tuy-oron ang akong kamot sa ibabaw sa mga Filistehanon, ug putlon ko ang mga Cerethanon, ug laglagon ko ang salin diha sa kabaybayonan. 17Ug buhaton ko ang usa ka dakung panimalus batok kanila uban ang mga pagbadlong nga puno sa kaligutgut; ug sila makaila nga ako mao si Jehova, sa diha nga ipahamtang ko ang akong panimalus batok kanila.
Copyright
Learn More


text:
Taktaka na ninyo ang mga adik sa gobyerno
Misamot karon kadaghan ang mga adik sa mga ahensya sa gobyerno lakip na sa mga nagkalain-laing mga local government units.
Wa nay mapili kay sigun sa pinakauwahing report sa Philippine Drug Enforcement Agency nga daghan sab karon sa atong mga opisyales sa gobyerno ang nalambigit sa negosyo sa drugas.
Kuyaw kun moabot ang punto nga “druglord” nay molingkod sa Malacañang.
Dinhi sa Central Visayas, dunay mga pulis ug mga bombero nga nag-positibo sa paggamit og ginadiling drugas.
Akong kasaligang tinubdan nagbutyag nga napun-an ug laing 10 ka mga sakop sa Bureau of Fire Protection (BFP) ang nagpositibo sa drug test.
Sa 10, pulos sila mga lalake unya duha ang gikan sa Negros Oriental samtang ang walo gikan dinhi sa Sugbo.
Ang akong tinubdan midugang nga kadtong unang nagpositibo sa drug test nga opisyal nga babaye nga nahimong deputy fire marshal ug laing tulo ka mga sakop, pulos sila positibo sa gihimong confirmatory test.
Gani gipaubos na karon sila sa summary dismissal proceedings human nanag-atubang og mga kasong administratiba.
Maglaum ko nga hugtanong ipatuman sa tanang mga ahensya sa gobyerno ang “one-strike policy” batok niining mga adik.
* * *
Dugay na ko nakasabot sa akong amigo nga si manlalaban Noel Archival nga atua siya midapig sa kampo ni kanhi kongresista ug Philippine Benevolent Missionaries Association Supreme Master Ruben Ecleo Jr.
Niadtong wa pa gikonbikto ni Regional Trial Court Judge Soliver Peras si Ecleo sa kasong parricide pagpatay sa iyang asawa nga si Alona, si Archival nga makigtabi kanako mahilig siya nga mopagawas sa iyang opinion nga maabswelto gyud si Ecleo.
Namatud-an na gyud ang pagka-biased sa akong amigo kay niadtong Lunes sa buntag, miduso si Ecleo og manifestation sa korte nga iyang kuhaong abogado si Archival isip dugang pwersa sa iyang mga abogado nga nagbase sa Manila ug isip hulip kang manlalaban Orlando Salatandre.
Sa samang manifestation gipasabot ni Ecleo nga ang iyang address anaa ra sa Forest Hills Banawa Guadalupe ning dakbayan.
Pero sa akong basa ug panuki-duki sa pirma sa ibabaw sa pangan ni Ruben Ecleo akong naobserbahan nga di gyud iyang signature kay lahi sa mga unang pirma niya sa mga dokumento nga anaa sa korte.
Gawas pa maklaro sa stroke sa maong pirma nga daw ang tawo nga nagpirma nagpangurog ug nagduha-duha kun mao ba gyud ang pirma sa pinangita nga magbabalaod.
Sa habig sa prosecution panel pinaagi kang manlalaban Alfredo Sipalay mihulagway sa manifestation ni Ecleo nga “a mere scrap of paper.”
Gihagit si Ecleo sa prosecution team nga mo-surrender ug mipatim-aw sa korte kana kun gusto niini nga mo-avail og mga legal remedies.
In fairness sa akong amigo nga si Archival, makasabot lang sab ko nga moapil na siya og depensa ni Ecleo kay tipik kini sa iyang panginabuhi.
* * *
Unsay nahitabo ni kanhi Compostela Mayor Ritchie Wagas nga pabawian man og sakyanan nga Nissan X Trail basi sa kamandoan sa Pasay City Metropolitan Trial Court pinaagi kang Judge Restituto Mangalindan Jr?
Aron pagsiguro nga ma-serve gyud ang subpoena ug court order gi-personal ni Pasay Court Sheriff Ronald Lampitoc Jr . ang pag-execute sa kamanduan sud sa lima ka adlaw.
Apan in fairness ni kanhi Mayor Wagas dili siya ang klaseng tawo nga mosibat sa obligasyon kana kun tinuod man nga duna siyay utang sa RCBC Bank.
Ang RCBC Bank unang mikiha sa korte og kasong “recovery of possession with replevin” batok kang Ritchie Wagas and John Does.
Posible nga buot lang sab seguro sa taga-bangko nga ipa-settle ni Wagas ang iyang tulubagon aron dili na mabira ang sakyanan.
* * *
Di malikayan nga mahisgotan namong mga sakop sa prensa ang kalibutan sa sports human sa kalit nga kamatayon ni Marlon Bellita ug ang pagka-depektoso na karon sa lawas nilang Bong Soriano ug Sammy Yncierto.
Kay ang dakung kawad-on nga butang namong mga sakop sa media mao ang paugnat sa kusog nga kini maoy maghatag og higayon nga makapasingot og todo.
Pinaagi sa regular nga sports nga dili kinalit-kalit ug dili pinugos maoy bililhon kaayo niining mga panahuna ilabina nga nagkaduol na ang Pasko nga daghang kaon ug inom ug kanunayng kuwang sa katulog.
Makuwang ang katug kay wa na may disiplina sa katug ug magpasulabi ug inom og hudyaka kay way paugnat sa kusog nga sayohon pagmata.
Mao nga akong hangyoon si Cebu City Mayor Michael Rama nga ibalik ang tri-medialympics alang sa tanang mga sakop sa media ma-sakop o dili miembro sa Kapisanan ng mga Brodkaster ng Pilipinas ug makaduwa bisan asang department.
Tinuodanaa ang among pundok sa NBAC kon Newsmen Basketball Association of Cebu apan exclusive ra gyud intawon kini sa mga news personnel base sa by-laws.


text:
Pagbantay sa Kalibutan
“Sugod sang 2011, may ara na 5.4 ka bilyon ka suskripsion sa cell phone sa bilog nga kalibutan.”—UN CHRONICLE, U.S.A.
Sang nagligad nga dekada, “ang mga kalamidad ginbangdan sang sobra sa 780 000 ka kamatayon, kag halos 60% sini ang bangod sa linog.”—THE LANCET, BRITANYA.
“Sa nagligad nga 20 ka tuig, mga 800,000 ka Ruso ang naghikog.”—ROSSIISKAYA GAZETA, RUSYA.
Sa Pilipinas, diin wala sing diborsio, ang kadamuon sang mga babayi nga nagaedad sing 15 asta 49 nga “naga-live-in . . . , nagdoble sugod sang 1993 asta sang 2008.”—THE PHILIPPINE STAR, PILIPINAS.
Sa Republic of Georgia, “79.2 ka porsiento sang populasyon ang apektado sang pagpanigarilyo sang iban nga tawo.” Sa kapital sini nga Tbilisi, “87.7 porsiento sang mga bata ang apektado.”—TABULA, GEORGIA.
Medikal nga Turismo sa Asia
Nagadamo na gid ang mga pasyente subong nga nagakadto sa iban nga pungsod para sa epektibo kag sa masami mas barato nga pagbulong. Ang Business World nagreport nga isa ka milyon ka “turista nga magapabulong” ang ginapaabot nga magakadto sa Pilipinas kada tuig sugod sa 2015. Amo man ini kadamo ang ginpaabot sa South Korea sa tuig 2020. Madamo man ang nagakadto sa India, Malaysia, Singapore, kag Thailand. Indi lamang mga taga-Katundan ang nagapabulong sang mga balatian pareho sang mga diperensia sa tul-an kag tagipusuon. Madamo man nga manggaranon nga Tsino ang nagakadto sa mga plastic surgeon para “ilugon ang itsura sang artista nga gusto nila,” suno sa report.
Indi Maayo Kon Dulunganon ang mga Obra
Bangod sa teknolohiya, puede dunganon sang madamo nga empleyado ang mabudlay nga mga obra kag sabton gilayon ang mga nagapamangkot. Pero, “kon dulunganon sang mga empleyado ang ila mga obra, indi gid maayo ang kalidad sini,” siling ni Clifford Nass, direktor sang Communication Between Humans and Interactive Media Laboratory, sa Stanford University, U.S.A. Ginareport nga ang mga nagahimo sini pirme gina-stress, madali madisturbo bisan sang indi importante nga mga butang, kag indi makapokus, gani nagakalipatan nila ang importante nga mga detalye. Si Nass nanugda: “Kon may ginaobra ka, amo lang ini ang himua sa sulod sang 20 minutos. Mahanas ka sini nga magpokus kag magpamensar sing maayo.”


text: 4 Human niining mga butanga nakita ko, ug, tan-awa! usa ka binuksang pultahan sa langit, ug ang unang tingog nga akong nadungog maoy ingon sa trompeta,+ nga misulti kanako, nga nag-ingon: “Saka ngari,+ ug akong ipakita kanimo ang mga butang nga kinahanglang mahitabo.”+2 Human niining mga butanga dihadiha gigamhan ako sa espiritu: ug, tan-awa! dihay usa ka trono+ nga nahimutang sa langit,+ ug may naglingkod sa trono.+3 Ug ang naglingkod may panagway+ nga sama sa usa ka batong haspe+ ug sa usa ka bililhong pulag-bulok nga bato, ug ang trono gilibotan sa usa ka balangaw+ nga sama ug esmeralda+ tan-awon.4 Ug ang trono gilibotan sa kawhaag-upat ka trono, ug diha niini nga mga trono+ akong nakita nga naglingkod ang kawhaag-upat+ ka ansiyano+ nga nagsul-ob ug maputing panggawas nga mga besti,+ ug diha sa ilang ulo may mga koronang bulawan.+5 Ug gikan sa trono anaay nagapanggula nga mga kilat+ ug mga tingog ug mga dalugdog;+ ug anaay pito ka lampara+ sa kalayo nga nagadilaab atubangan sa trono, ug mao kini ang pito ka espiritu+ sa Diyos.6 Ug atubangan sa trono anaay morag usa ka dagat+ nga bildo nga sama ug kristal.Ug sa taliwala sa trono ug libot sa trono nag-alirong ang upat ka buhing linalang+ nga nalukop sa mga mata sa atubangan ug sa likod.7 Ug ang unang buhing linalang sama sa leyon,+ ug ang ikaduhang buhing linalang sama sa toreyong baka,+ ug ang ikatulong buhing linalang+ may nawong nga sama sa tawo, ug ang ikaupat nga buhing linalang+ sama sa nagalupad nga agila.+8 Ug bahin sa upat ka buhing linalang,+ ang matag usa kanila may unom ka pako;+ sa palibot ug sa ilalom nalukop sila sa mga mata.+ Ug wala silay hunong sa pag-ingon adlaw ug gabii: “Balaan, balaan, balaan si Jehova+ nga Diyos, ang Labing Gamhanan,+ nga mao ang kaniadto ug ang karon+ ug ang umaabot.”9 Ug sa matag higayon nga ang buhing mga linalang magahatag ug himaya ug dungog ug pagpasalamat+ ngadto sa Usa nga naglingkod sa trono,+ ang Usa nga buhi hangtod sa kahangtoran,+10 ang kawhaag-upat ka ansiyano+ manghapa atubangan sa Usa nga naglingkod sa trono ug mosimba+ sa Usa nga buhi hangtod sa kahangtoran, ug ilang ipang-itsa ang ilang mga korona atubangan sa trono, nga magaingon:11 “Takos ikaw, Jehova, nga among Diyos, nga modawat sa himaya+ ug sa dungog+ ug sa gahom,+ tungod kay imong gilalang ang tanang butang,+ ug tungod sa imong kabubut-on+ sila milungtad ug nalalang.”+


text:
Sabat sa mga Pamangkot sa Biblia
May paglaum pa bala ang mga patay?
Ang kamatayon pareho sa pagtulog bangod ang patay wala sing nahibaluan kag mahimo. Pero, puede sila banhawon sang Manunuga sang kabuhi. Bilang pamatuod, ginhatagan sang Dios sing gahom si Jesus nga banhawon ang pila ka tawo.—Basaha ang Manugwali 9:5; Juan 11:11, 43, 44.
Ngaa pareho sa pagtulog ang kamatayon?
Nagsaad ang Dios nga ang mga patay nga yara sa iya memorya pagabanhawon sa isa ka matarong nga bag-o nga kalibutan. Ang mga banhawon dapat nagapabilin nga patay asta nga hatagan sila liwat sang Dios sang kabuhi. Handum sang Labing Gamhanan nga Dios nga gamiton ang iya gahom agod ibalik sa ila ang ila kabuhi.—Basaha ang Job 14:14, 15.
Ano ang kahimtangan sang mga pagabanhawon?
Kon banhawon sang Dios ang mga tawo, makilala nila ang ila kaugalingon, ang ila mga abyan, kag ang ila pamilya. Bisan pa nadunot na ang lawas sina nga tawo, banhawon sia sang Dios nga may bag-o nga lawas.—Basaha ang 1 Corinto 15:35, 38.
Diutay lang ang banhawon nga makadto sa langit. (Bugna 20:6) Madamo sa banhawon ang magapuyo sa ginpasag-uli nga paraiso sa duta. Mahimo na liwat mabuhi ang tawo sing wala katapusan.—Basaha ang Salmo 37:29; Binuhatan 24:15.
Magtuon sing Dugang Pa
Diin ang mga Patay?
Hibalua ang ginatudlo sang Biblia kon diin ang mga patay kag kon ngaa nagakapatay ang mga tawo.
Matuod Gid nga Paglaum Para sa Imo Napatay nga mga Pinalangga
Napatyan ka bala sing pinalangga? Posible bala nga makita mo sila liwat? Hibalua ang ginatudlo sang Biblia parte sa pagkabanhaw.


text:
LEKSIYON 5
Unsay Imong Masinati sa Among Kristohanong Tigom?
Daghang tawo ang wala na mosimba kay wala sila makakaplag ug espirituwal nga katagbawan o kahupayan. Nan, nganong angay kang motambong sa Kristohanong tigom sa mga Saksi ni Jehova? Unsay imong masinati didto?
Malipay kang makauban ang mahigugmaong mga tawo. Sa unang siglo, ang mga Kristohanon giorganisar ingong mga kongregasyon, ug sila nagtigom aron sa pagsimba sa Diyos, pagtuon sa Kasulatan, ug sa pagdasig sa usag usa. (Hebreohanon 10:24, 25) Kay may gugma sa usag usa, gibati nila nga kauban nila ang tinuod nga mga higala—ang ilang mga igsoon sa pagtuo. (2 Tesalonica 1:3; 3 Juan 14) Gisundog namo ang ilang sumbanan ug gibati namo ang samang kalipay.
Makakat-on ka sa pagpadapat sa mga prinsipyo sa Bibliya. Sama sa kapanahonan sa Bibliya, ang mga lalaki, babaye, ug mga bata magkauban sa tigom. Gamiton sa kuwalipikadong mga magtutudlo ang Bibliya sa pagpasabot kanamo kon unsaon pagpadapat ang mga prinsipyo niini. (Deuteronomio 31:12; Nehemias 8:8) Ang tanan makaapil sa panaghisgot ug pag-awit, diin ikapahayag nato ang atong Kristohanong paglaom.—Hebreohanon 10:23.
Mapalig-on ang imong pagtuo sa Diyos. Gisultihan ni Pablo ang usa sa mga kongregasyon sa iyang adlaw: “Ako nangandoy sa pagpakigkita kaninyo, . . . aron adunay pagdinasigay sa inyong taliwala, pinaagi sa pagtuo sa tagsatagsa, sa inyo ug sa akoa.” (Roma 1:11, 12) Ang kanunayng pagpakig-uban sa mga isigkamagtutuo diha sa tigom makapalig-on sa atong pagtuo ug determinasyon sa pagkinabuhi subay sa mga prinsipyo sa Bibliya.
Gidapit ka namo sa pagtambong sa among sunod nga tigom sa kongregasyon aron ikaw mismo ang makasinati niini. Malipay kami sa pag-abiabi kanimo. Ang tanang tigom walay bayad ug walay pagpangolekta.
Unsang sumbanan ang gibasehan sa among tigom sa kongregasyon?
Sa unsang paagi nakabenepisyo mi sa pagtambong sa tigom?
Pagkat-og Dugang
Unsay Ginahimo Diha sa Kingdom Hall?
Tan-awa ang video aron imong masayran.
Mga Tigom sa Kongregasyon sa mga Saksi ni Jehova
Sayra kon asa kami magtigom ug kon unsay among paagi sa pagsimba.


text:
INTERBYU | FRÉDÉRIC DUMOULIN
“Kumbinsido Ako nga May Manunuga Gid”
Sobra na isa ka dekada nga nagaobra si Frédéric Dumoulin sa patag sang pag-research sang bulong sa Ghent University sa Belgium. Isa sia anay ka atiesta. Pero sang ulihi nakumbinsi sia nga gintuga sang Dios ang kabuhi. Gin-interbyu sang Magmata! si Frédéric, nga isa na karon ka Saksi ni Jehova, parte sa iya propesyon kag pagtuo.
Relihioso man bala ang inyo pamilya sang bata ka pa?
Huo. Romano Katoliko ang akon iloy. Pero sang nabasahan ko ang parte sa mga Krusada kag Inquisition, naugot ako sa relihion kag indi ko luyag magpakigbahin sa sini. Nagbasa man ako parte sa indi Cristiano nga mga relihion kag daw pareho lang gihapon. Sang 14 anyos ako, naghunahuna ako nga wala nagaluntad ang Dios bangod sang lapnag nga korapsion sa relihion. Amo nga sang gintudluan ako sang teoriya sang ebolusyon sa eskwelahan, naghinakop ako nga naghalin ang kabuhi sa natural nga mga proseso.
Ngaa nangin interesado ka sa siensia?
Sang pito ako ka tuig, ginhatagan ako sang mikroskopyo kag nangin paborito ko ini nga hampanganan. Madamo ako sing ginagamitan sini, lakip ang pag-usisa sang makawiwili nga mga insekto pareho sang alibangbang.
Ngaa nangin interesado ka sa ginhalinan sang kabuhi?
Sang 22 anyos ako, nakilala ko ang isa ka sientipiko nga Saksi ni Jehova. Nagapati sia nga gintuga sang Dios ang kabuhi. Daw makatilingala ini. Naghunahuna ako nga mahapos lang pamatud-an nga binuang ang iya ginapatihan. Pero nakibot gid ako, kay rasonable ang iya sabat sa akon mga pamangkot. Gani nangin interesado ako sa mga tawo nga nagapati sa Dios.
Pila ka bulan sang ulihi, nakilala ko pa gid ang isa ka Saksi nga may madamo sing nahibaluan sa medisina. Sang gintanyagan niya ako nga ipaathag ang iya ginapatihan, ginbaton ko ini kay gusto ko mahibaluan kon ngaa nagapati ang mga tawo sa Dios. Gusto ko sia luwason sa iya kabuangan.
Nakumbinsi mo bala sia nga sayop sia?
Wala gid. Nag-research ako sang mga teoriya parte sa ginhalinan sang kabuhi. Nakibot ako nga bisan ang bantog nga mga sientipiko nagasiling nga bisan ang pinakasimple nga buhi nga selula tuman ka komplikado amo nga indi ini halin sa duta. Naghunahuna ang pila sa ila nga ina nga mga selula naghalin sa kahawaan. Madamo gid sang indi paghiliugyon parte sa ginhalinan sang kabuhi.
May ginaugyunan man bala sila?
Makatilingala nga madamo nga sientipiko ang nagaugyon nga basi bangod sa natural nga mga proseso, nagsugod ang kabuhi halin sa indi buhi nga mga butang. Nagpalibog ako, ‘Kon wala sila kahibalo kon paano nagluntad ang kabuhi nga wala sing Manunuga, paano nila mapat-od nga amo gid sini ang natabo?’ Gin-usisa ko dayon kon ano ang ginasiling sang Biblia parte sa ginhalinan sang kabuhi.
Ano ang imo konklusion parte sa Biblia?
Samtang nagadamo ang akon nahibaluan sa Biblia, mas labi pa gid nga nakumbinsi ako nga matuod ini. Halimbawa, sining karon lang nakakita sang ebidensia ang mga sientipiko nga may ginsuguran ang uniberso. Pero ang una nga bersikulo sang Biblia, nga ginsulat mga 3,500 ka tuig na, nagasiling: “Sa ginsuguran gintuga sang Dios ang mga langit kag ang duta.” * Kag nakita ko nga husto gid ang bisan ano nga ginasiling sang Biblia parte sa siensia.
Nakita ko nga husto gid ang bisan ano nga ginasiling sang Biblia parte sa siensia
Ang imo bala nahibaluan sa siensia nagpabudlay sa imo nga patihan ang Dios?
Wala. Sang una ako nga nagpati sa Dios, tatlo ka tuig na ako nga nagatuon sing siensia sa unibersidad. Asta subong, samtang ginatun-an ko pa gid ang desinyo sang buhi nga mga butang, mas nangin kumbinsido ako nga may Manunuga gid.
Puede mo bala kami mahatagan sing halimbawa?
Huo. Gintun-an ko ang epekto sang bulong kag hilo sa buhi nga mga tinuga. Ang desinyo nga nagpadayaw gid sa akon amo nga kon paano ginaamligan ang aton utok gikan sa makatalagam nga mga kemikal kag mga bakterya. May nagapugong sa aton dugo agod indi ini magsimpon sa selula sang aton utok.
Ano ang makatilingala sa sina?
Sobra isa ka gatos ka tuig ang nagligad, natalupangdan sang mga researcher nga ang ginapasulod nga mga kemikal sa aton ugat nagakadto sa tanan nga bahin sang aton lawas, magluwas sa utok kag taludtod. Natingala gid ako sini, kay kadamo gid sang gagmay nga mga ugat nga nagadala sang dugo sa tagsa ka selula sang utok. Ang tanan nga selula sa utok ginatinluan, ginapakaon, kag ginahatagan sing oxygen sang dugo. Gani, paano nga indi magsimpon ang dugo sa selula sang aton utok? Madugay gid ini nga nangin palaligban.
Paano ina nagakatabo?
Ang magagmay nga mga ugat indi pareho sang plastik nga tubo nga nagapain sang kon ano ang sa sulod sa gua. Ang dingding sang mga ugat human sa mga selula. Makaagi ang mga kemikal kag mga mikrobyo sa sini nga mga selula. Pero tuhay ang mga selula nga nagahuman sa mga ugat sa aton utok. Tuman sila kaikit. Makatilingala gid ini. Ang tuman ka komplikado nga mga mekanismo nagapat-od nga ang pila ka mga kemikal, pareho sang oxygen, carbon dioxide, kag glucose, makalusot sing organisado sa mga ugat kag utok. Pero indi makaagi ang iban nga kemikal, protina, kag mga selula. Gani tuman ka pino ang pagpanghikot sa pisikal, kemikal, kag elektrikal para indi magsimpon ang dugo kag utok. Para sa akon, ini nga desinyo indi gid resulta sang ebolusyon.
Magtuon sing Dugang Pa
Gintuga Bala ang Kabuhi?
Importante gid kon ano ang imo ginapatihan parte sa pagsugod sang kabuhi.


text:
MANGIN SUOD SA DIOS
Ang Iya Di-makita nga mga Kinaiya “Maathag nga Makita”
Nagapati ka bala sa Dios? Kon amo, may ebidensia ka bala nga nagaluntad gid sia? Ang matuod napalibutan kita sang mga ebidensia nga may isa ka Manunuga nga maalam, gamhanan, kag mahigugmaon. Ano ini nga ebidensia kag daw ano ini ka masaligan? Binagbinagon naton ang ginsiling ni apostol Pablo sa iya sulat sa mga Cristiano sa Roma.
Si Pablo nagsiling: “Ang iya [sang Dios] di-makita nga mga kinaiya, bisan ang iya dayon nga gahom kag pagka-Dios, maathag nga makita kutob sang pagtuga sa kalibutan, bangod mahantop ini sa mga butang nga gintuga, gani wala sila sing ibalibad.” (Roma 1:20) May ginbilin nga ebidensia ang Manunuga sa iya mga ginhimo subong sang ginpakita ni Pablo. Isaisahon naton ang iya ginsiling.
Ang mga kinaiya sang Dios makita “kutob sang pagtuga sa kalibutan,” siling ni Pablo. Sa sini nga mga bersikulo, ang Griego nga tinaga nga “kalibutan” wala nagapatuhoy sa planeta nga duta, kundi sa mga tawo. * Gani, ang buot silingon ni Pablo nga sugod sang pagtuga sang mga tawo, makita na nila ang pamatuod sang mga kinaiya sang Manunuga sa mga butang nga iya ginhimo.
Makita ini nga mga ebidensia sa aton palibot. Wala ini natago sa kinaugali kundi “maathag nga makita.” Halin sa pinakadaku asta sa pinakagamay, maathag nga ginapakita sang mga tinuga nga indi lang may Manunuga kundi may maayo man sia nga mga kinaiya. Indi bala nga ang matahom nga desinyo nga makita naton sa mga tinuga nagapamatuod sang kaalam sang Dios? Indi bala nga ang mga bituon kag dalagku nga mga balod nagapakita sang iya gahom? Indi bala ang manamit nga mga pagkaon kag ang matahom nga pagbutlak kag pagtunod sang adlaw nagapakita sang iya gugma para sa katawhan?—Salmo 104:24; Isaias 40:26.
Daw ano kaathag ang ebidensia? Maathag gid ini nga ang wala nakakita sini kag wala nagapati sa Dios ‘wala sing ibalibad.’ Ginlaragway ini sang isa ka iskolar: Handurawa ang isa ka drayber nga wala nagsapak sa karatula sa dalan nga “Liko sa Wala.” Gindakop sia sang pulis. Nagreklamo ang drayber nga wala niya makita ang karatula. Pero indi ini mapatihan kay kitaon gid ang karatula, kag wala man sing diperensia ang iya mga mata. Kag isa pa, responsibilidad gid sang drayber nga tan-awon kag sundon ang mga karatula sa dalan. Amo man sini ang ebidensia sang Dios sa kinaugali. Ina nga “karatula” kitaon gid. Subong maalam nga mga tinuga, may ikasarang kita nga makita ini. Wala kita sing ibalibad sa indi pagsapak sini.
May ginbilin nga ebidensia ang Manunuga sa iya mga ginhimo
Paagi sa iya mga tinuga, madamo kita sing mahibaluan parte sa aton Manunuga. Pero mas madamo ang ginasugid sang Biblia parte sa iya. Masabat sini ang importante nga pamangkot: Ano ang katuyuan sang Dios para sa duta kag sa mga tawo? Ang paghibalo sang sabat sa sini makabulig sa imo nga mangin suod sa Dios nga ang iya di-makita nga mga kinaiya “maathag nga makita” sa aton palibot.
Bahin sang Biblia nga mahimo basahon sa Agosto
^ par. 5 Ang Biblia nagsambit man nga “ang kalibutan” nakasala kag kinahanglan sang manluluwas, gani maathag nga ang ginapatuhuyan sini amo ang katawhan kag indi ang duta.—Juan 1:29; 4:42; 12:47.


text:
Arangkada of Leo Lastimosa for June 4, 2009
LIT-AG SA CHA-CHA
Ang pagpamugos sa mga kongresista pagpasar sa resolusyon nga nagmando pagpahigayon og constituent assembly nga maoy mousab sa batakang balaod sa 1987, bisan sa mga pasidaan gikan sa nagkalainlaing hut-ong apil nang ilang kaubanan sa administrasyon, nga wa nay igong panahon kay nagkaduol nang piniliay sa 2010, nakapatumaw sa pangagpas nga:
· Way tinguha ang Malakanyang pag-usab sa konstitusyon sa di pang 2010 apan igo lang gilit-ag ang oposisyon pagsang-at dayon sa kontrobersiya ngadto sa Korte Suprema; ug
· Tungod sa bag-ong mayoriya sa mga maghuhukom nga tinudlo ni Pres. Arroyo, ipatigbabaw sa labawng hukmanan ang legalidad sa paglaktaw sa Senado ug mahawanan nang agianan pag-usab sa batakang balaod human sa piniliay sa 2010.
-o0o-
Laing hubad sa salida sa mga kongresista: Way kapuslanan ug pag-usik-usik lang sa panahon ang ilang pagtukaw hangtod sa tungang gabii niadtong Martes kay mamakasyon na sila karong semanaha biniyaan ang resolusyon nga di kadis-og; inigbalik sa ilang sesyon pagpaminaw sa SONA ni Arroyo sunod buwan, mas mosaka nang hilanat sa pangandam alang sa lokal ug nasudnong piniliay sa Mayo sunod tuig; ug busa ang resolusyon sa constituent assembly lawalawaan na sa kalimot.
May mahinungdanon hinuong butang nga di angayng mataligam-an sa mga hubad sa ibabaw: Pulos sila giluwatan sa mga alyado ni Arroyo. Nagsugod na ba silag distansiya sa gumagawas nga administrasyon? O kabahin sila sa higanteng maniobra pagpakalma sa oposisyon, pagpakiyugpos sa katawhan, aron nga uwahi nang makabaraw sa tinuorayng laraw paglugway sa ilang pagpabilin sa gahom pinaagi sa pag-uswag sa piniliay?
-o0o-
Ang kadalanan maoy tutokan sa pamunoang Arroyo samtang magbakasyon ang ilang mga alyado sa mosunod nga mga semana. Kon way kisaw gawas sa naandang kahuot sa mga sakyanan, kon ang mga protesta nga ipahigayon salmotan og pila lang ka gatos, nga mas daghan pang mga polis nga magbantay nila, moabot sa dunggan ang ngisi sa Malakanyang nga moduso ug mopatulin sa cha-cha.
Ang nabuak-buak nang Senado di makababag sa kahigwaos ni Arroyo pagpabilin sa palasyo lapas sa 2010. Ang ilang mga itoy sa Korte Suprema bag-o pa kaayong natudlo aron nga mosuki sa ilang mga tinguha. Ug ang gikapoy nang katawhan modawat ni bisan kinsay modaog kay wa may kalamboan nga natagamtaman ang ilang kinabuhi bisan kinsay nakatungtong sa gahom.
-o0o-
Apan nagtuo ba gyod si Arroyo nga ang paghinan-aw lang sa katawhan sa tanan niyang pakauwaw naggumikan sa ilang kaburotng ug katalawan? Nagdahom ba siya nga hangtod sa hangtod na lang ang ilang pagpakabuta-bungol sa tanan niyang pahimus sa katungdanan?Kon tungod sa kahubog sa gahom nakalimot na si Arroyo sa mga leksiyon sa kasaysayan nga iyang gitun-an ug gilubag pag-ayo, makapakugang nga pahinumdom ang mopapugwat niya—di niya mailad ang tanang katawhan sa tanang higayon. Ug nianang higayona, uwahi nang tanan. [30] leo_lastimosa@abs-cbn.com


text: 15 Ang tubag, kon malumo, makapahilayo sa kaaligutgot,+ apan ang pulong nga makapasakit makapapukaw sa kasuko.+2 Ang dila sa mga maalamon nagahimog maayo tungod sa kahibalo,+ apan ang baba sa mga hungog nagapamulong sa kabuangan.+3 Ang mga mata ni Jehova anaa sa tanang dapit,+ nga nagpadayon pagbantay sa mga daotan ug sa mga maayo.+4 Ang pagkakalma sa dila maoy usa ka kahoy sa kinabuhi,+ apan ang kahiwian niana maoy pagkahugno sa espiritu.+5 Ang buangbuang dili motahod sa disiplina sa iyang amahan,+ apan ang nagatamod sa pagbadlong maoy maalamon.+6 Diha sa balay sa matarong adunay daghang tinipigan,+ apan diha sa mga abot sa daotan adunay pagkasinalikway.+7 Ang mga ngabil sa mga maalamon nagapadayon pagsabwag ug kahibalo,+ apan ang kasingkasing sa mga hungog dili sama niana.+8 Ang halad sa mga daotan maoy dulumtanan kang Jehova,+ apan ang pag-ampo sa mga matul-id makapahimuot kaniya.+9 Ang dalan sa daotan maoy dulumtanan kang Jehova,+ apan ang nagasunod sa pagkamatarong iyang gihigugma.+10 Ang disiplina daotan alang niadtong mibiya sa dalan;+ si bisan kinsa nga nagadumot sa pagbadlong mamatay.+11 Ang Sheol ug ang dapit sa kalaglagan+ anaa sa atubangan ni Jehova.+ Unsa pa kaha ang mga kasingkasing sa mga anak sa tawo!+12 Ang mabiaybiayon dili mahigugma sa nagabadlong kaniya.+ Dili siya moadto sa mga maalamon.+13 Ang usa ka malipayong kasingkasing may maayong epekto sa panagway,+ apan tungod sa kasakit sa kasingkasing adunay nahugnong espiritu.+14 Ang kasingkasing nga adunay pagsabot nagapangita sa kahibalo,+ apan ang baba sa mga tawong hungog nagapangandoy sa kabuangan.+15 Ang tanang adlaw sa sinakit maoy daotan;+ apan ang malipayon ug kasingkasing may kombira sa kanunay.+16 Mas maayo pa ang diyutay uban ang kahadlok kang Jehova+ kay sa dagayang tagana nga inubanan sa kasamok.+17 Mas maayo pa ang pagkaong utanon diin anaay gugma+ kay sa pinatambok nga torong baka nga inubanan sa pagdumot.+18 Ang usa ka masuk-anong tawo nagasugnib sa panaglalis,+ apan siya nga mahinay sa kasuko nagapalinaw sa panag-away.+19 Ang dalan sa tapolan maoy ingon sa usa ka koral nga sampinit,+ apan ang alagianan sa mga matul-id maoy usa ka dalan nga binakbakan.+20 Ang usa ka anak nga maalamon makapalipay sa amahan,+ apan ang usa ka tawong hungog nagatamay sa iyang inahan.+21 Ang kabuangan maoy kalipay alang sa usa kansang kasingkasing nakulangan,+ apan ang tawo nga adunay katakos sa pag-ila nagalakaw nga deretso sa unahan.+22 Mapakyas ang mga plano kon walay kompidensiyal nga panagsultihanay,+ apan diha sa panon sa mga magtatambag adunay kalamposan.+23 Ang usa ka tawo may kalipay diha sa tubag sa iyang baba,+ ug ang usa ka pulong sa hustong panahon Oh pagkamaayo!+24 Ang dalan sa kinabuhi nagapadulong sa itaas alang sa usa nga molihok uban ang hait nga salabotan,+ aron sa pagpahilayo gikan sa Sheol sa ubos.+25 Ang balay sa mga nagabayaw sa ilang kaugalingon pagalumpagon ni Jehova,+ apan siya magapiho sa utlanan sa babayeng balo.+26 Ang mga laraw sa daotan maoy dulumtanan kang Jehova,+ apan ang kahimut-anang mga pulong mahinlo.+27 Ang usa nga nagahimog dili-minatarong nga ganansiya nagadalag pagkasinalikway sa kaugalingon niyang balay,+ apan ang nagadumot sa mga gasa mao ang magpabiling buhi.+28 Ang kasingkasing sa matarong nagapamalandong aron sa pagtubag,+ apan ang baba sa daotan nagapamulong ug daotang mga butang.+29 Si Jehova halayo sa mga daotan,+ apan siya nagapamati sa pag-ampo sa mga matarong.+30 Ang kasanag sa mga mata+ makapalipay sa kasingkasing;+ ang usa ka maayong taho+ makapatambok sa kabukogan.+31 Ang igdulungog nga nagapamati sa nagahatag-ug-kinabuhi nga pagbadlong+ nagapuyo sa taliwala sa mga tawong maalamon.+32 Si bisan kinsa nga nagalikay sa disiplina+ nagasalikway sa iyang kaugalingong kalag, apan ang nagapamati sa pagbadlong nagabaton ug kasingkasing.+33 Ang pagkahadlok kang Jehova maoy disiplina nga mosangpot sa kaalam,+ ug sa dili pa ang himaya adunay pagpaubos.+